**小爾雅**

孔氏錄 宋咸音 政宇記

凡例：

1、底本为四部丛刊本孔丛子，参以胡氏义证、黄氏汇校。斟酌校对。

2、红色字体代表字头、声符，绿色字体代表说文正字、新附字。

3、度、量、衡三篇，多有不逮，诸家纷纷改字回护其说，今则存其旧。

# 廣詁第一

**淵、懿、邃、賾{嘖}，深也。**

记：賾从𦣞，取其含養之深也。

**封、巨[鉅]、莫[漠]、莽[茻]、艾**牛盖切**、祁，大也。**

**頒[𠔯]**逋還切，亦作朌**、賦、鋪、敷，布也。**

**蓋[盍]、戴、燾、蒙[冡]、冒，覆也。**

**鐘[中]、崇、府、衆、積、灌[𦼉]、叢、樸**博木切**，聚也。**

记：衆，胡氏作「最」。

**閱、搜[數]、履[體]、庀{匕}[比]，具也。**

记：庀，存疑。

**攻[工]、爲、詰、相、旬、宰、營、匠，治也。**

记：詰，本作「詁」。按：四库丛刊本下文有「辨、詰，別也」，疑当厕此。旬者，见广雅。

**蠲、祓、禋、屑，潔也。**

**勿、蔑[末]、微、末、沒，無也。**

记：胡氏有「曼」字，未详所本。

**隆、巢、岸、峻，高也。**

**逼、昵、附、切、局、鄰、傅、戚，近也。**

记：昵，胡氏作「尼」。

**邵、媚、旨、伐[妭]，美也。**

记：邵者，说文：「羔，从羊，照省声。」伐之为言妭，今林州曰「巴杰」，广东曰「巴闭」，普通话曰「臭美」。

**賢、裒{襃}、繁{䋣}、優、饒、夥，多也。**

**幾[尉]、蔡[殺]、模、臬[隉]**倪結切**，法也。**

记：广雅：「幾，問也。」又幾之言尉也，辩释名：「尉，罰也。」

**爰[𧻚]、换、變、貿、交、更，易[㑥]也。**

**生、造、奏、詣，進也。**

记：詣者，释名：「謁，詣也；詣，告也，書其姓名於上，以告所至詣者也。」

**索[𡩡]、搴、探、裒{襃}[捊]、鉤、掠、採{采}、畧，取也。**

**開、徹**勑列切**、接[徹]、通，逹也。**

记：開，本作「聞」，今依胡氏正。

**固、歷[翮]、彌{镾}、宿、舊[久]、尚，久也。**

记：长槽谓之櫪，犹羽莖谓之翮、苻蘺莖谓之蒚。胡氏所谓「艾，歷也」此臆说。

**彌{镾}、愈{輸}、滋、強，益也。**

记：強者，未详。

**赫、斁[澤]、爽、曉、昕、著{箸}、讚{㜺}、曙，明也。**

记：斁，胡氏作「燡」。著之为言赭也。

**階、附、襲、就，因也。**

**封、畛、際、限、疆、畧，界也。**

**承、弟、班、列，次也。**

记：承者，未详。李善引佚文「分，次也」

**戶、悛、格、扈，正也。**

记：使不正者正之。

**幽、曀、闇、昧，冥也。**

记：闇，胡氏作「暗」。

**最、凡、目、質，要也。**

**疆、窮、充[侸/終]，竟也。**

记：广雅作𪎽，大戴礼作黈。又充之为言統也、終也。

**而、乃、爾、若，汝也。**

记：此虚词。

**控、彎、挽{輓}，引也。**

**承、贊、涼[亮/𢪇]、助，佐{左}也。**

**尋、由、以，用也。**

记：方言：「撏，取也。」由者，又见广雅。

**要[約]、捷、集、載[才]，成也。**

记：成为终，亦为始。

**肆、赴[𠓗]、捷[疌]，疾也。**

**造**七到切**、之、如，適也。**

**掇、督[叔]、摭，拾也。**

记：摭，胡氏作「撫」。

**肄、孑、燼{㶳}，餘也。**

记：肄者，见方言。

**拓[𡍩]、斥、啓[启]、闢，開也。**

**杜[都]、實、充、牣，塞也。實、牣，滿也。**

**獎、率[𧗿]、厲[勱]，勸也。**

记：厲，胡氏作「勵」。

**勤、勉、事，力也。**

**淫、屑[悉]、省，過也。**

记：淫，本作「經」，今依汇校正。省过。

**闕、缺、閒，隙也。**

**迭、遞、交，更也。**

**熸{朁}[殲]**将廉切**、剗{殘}、沒，滅也。**

**玄、黔、驪、黝，黑也。**

**縞、皓{晧}、素，白也。**

**彤、梓[㙚]、頳{赬}、緼[𥁕]，赤也。**

记：梓者，许君以为宰省声。今按，宰亦形声字，从䇂声今文家说。胡氏作「𤙡」，不劳烦改。頳者，玉篇以为同赬。「赤」上本或有一「朱」字。

**淫、溢也。**

**沉{沈}[湛]、滅，沒也。**

记：「溢」字脱，据胡氏补。并补一「也」字，分为二条。

**載、功、物，事也。**

记：「載，事也。」以正释假。

**〔區，域也。〕**

记：依李贤引。

# 廣言第二

**晏、明，陽也。**

**旰、晏，晚也。**

记：太炎以为旰正、晏假。

**算、麗[𣀷]，數也**直畧切**。**

**叜、艾，老也。**

**僉、皆，同也。**

**交[佼/䢒]、校，報[勽]也。**

记：太炎、朱允倩以为報淫及此处報乃勽之借，今暂从之。交犹醋也，毛传：「醋，報也。」

**舒、布，展也。**

**揚、翥，舉也。**

**索[𡩡]、畧，求[逑]也。**

**獲、干，得也。**

记：说文：「干，犯也。从反入。」广雅：「入，得也。」

**奚、害**曷葛切**，何也。**

**里、度[宅]，居[凥]也。**

**周[𠣘]、浹，匝{帀}也。**

**充、該[晐]，備[𤰈]也。列、厥[𠯑]，陳[敶]也。**

记：今并为一条。又，诸家纷纷改厥为廞，非，厥自可通，广雅：「窴、括、充、𠯑，塞也。」

**轓{番}[䡊]、輈，輿也。**

**廢、措，置也。**

**駕、乗，凌[夌]也。**

**收、戢，斂也。**

**囚、禁，録也。**

记：録，读省録之録。见汉书。

**掌、司，主也。**

**偏[賓]、贅，屬也。**

记：偏之为言賓附。

**麗[䕻]、著{箸}，思也。**

记：或疑思读「罘罳」之罳，或疑读歭。存疑**。**

**載、畧，行也。**

记：畧者，见广雅。

**沓、襲，合也。**

记：二字同源。

**抵、享[鄉]，當也。**

记：广雅：「𢴧、敵、配、亢、對，當也。」又说文：「𨎐，抵也」

**庚[𨁈]、徹[轍]，道也。**

记：道，本作近，今据胡氏改。

**脩[攸]、杼[抒]**直吕切**，長也。**

记：杼，胡氏作舒。广雅：「脩、抒，長也。」

**校、戰[嬗]，交也。**

**謁、復，白也。**

**勑{敕}、質，正也。**

记：勑，胡氏作敕，今从之。

**裔、蔑，末也。**

**延、衍，散也。**

**末、沒，終也。**

**仳**匹彼切**、辨，別也。**

记：本作「辨、詰，別也」，从释文改。

**菲、涼[𣄴]，薄也。**

**復、旋，還也。**

**祖、巽[㑞/選]，送也。**

记：祖驾，见释名。巽，李善引作「翼」，亦是误本。巽即说文㑞、選字，邬可晶有专文述说。

**卬[姎]**俄剛切**，我也。**

记：胡氏有「走」字，如「太史公走马拜」。

**姓、命、孥{奴/帑}，子也。**

**諧、𥸤[龠]**俞戍切**，和也。**

**悛、窹{寤}，覺也。**

记：方言：「悛，改也。」

**憾{感}、猜，恨也。**

**艾、盡，止也。**

记：艾者，疑本意为老，老则罷。

**𢢀[撊]，忿也。**

记：胡氏作撊。

**奸，犯也。**

记：李善引作：「迕，犯也。」

**汩[淈]**古忽切**、滑[淈]，亂也。**

**縮、紬，抽也。**

记：紬，胡氏作「讀」。

**曁[臮]、捷，及也。**

记：捷、及，以正释假。

**苞[柎]、跋[茇]，本也。**

**肆、臬[隉]，極也。**

**睇、題[𧡨]，視也。**

**犯、肆，突也。**

记：广雅：「觸、冒、搪、𧘂，揬也。」

**束、縻，縳也。**

**肆、從，遂[㒸]也。**

**放、投，棄也。**

**莽[茻]、蕪，草[艸]也。**

**暴、暎{映}，曬也。焮{昕}也**香靳切**，晞也**欣衣切**、𤍜{參}**桑感切**，乾也。**

记：照映。末七字，胡氏作「焮，晞也。烯，乾也。」𤍜者，未详。

**迪、跡，蹈也。**

**衍、演，廣也。**

记：玄应音义引佚文「廣，横也。」

**袤、縱，長也。**

记：胡氏作「從」，广雅同。

**荷[何]、揭，擔{儋}也。**

**仍，再也。**

**徇，歸也。**

记：歸，胡氏作「肄」。按，歸自可通，不必改字。说文歲下云：「越歷二十八宿，宣徧陰陽，十二月一次。」方言：「追，隨也。」广雅：「隋，歸也。」

**工，官也。**

**稽[棨]，考[攷]也。**

**顛[蹎]，殞{隕}也。**

**躋，陞{升}[登]也。**

**戕，殘也。**

**𠞰{巢}[劋]，截{𢧵}也**楚夜切**。**

记：本作「勦」，今从汇校改。

**辟**北激切**，除也。**

**慁，患也。**

**謪{謫}，責也。**

记：胡氏作「讁」。

**閒，非也。**

**順，退也。**

记：順犹遜。

**抗，禦也。**

**靳，耻也。**

记：本作取，今依汇校改。说文：「嫸，好枝𠲱人語也。一曰靳也。」

**蚩，戲也。**

**𥚹{褊}，狹{陜}也。**

记：胡氏作「褊」。今从之。

**惎[誋]**渠記切**，教也。**

记：胡氏「惎，教也」「惎，忌也」两条分见他处，故渠疑重出，忌乃惎音耳，非正文。

**沮[𧇿]，疑也。**

**𧇊{虧}，損也。**

**毁，壞也。**

**判，散也。**

**蔽，斷也。**

记：未详。

**交[佼]，俱也。**

记：上下交征利而国危。

**俘[拊]，罰也。**

记：「浮，罰也」念孙补入广雅。

**夷[痍]，傷也。**

**枳[疻]，害也。**

**適，閑也。**

记：未闻。

**締，閉也。**

**靡[糜]，細也。**

**辨[辯]，使也。**

**牧，臨也。**

**嘗，試也。**

**賴，羸[贏]也。**

记：胡氏作「贏」。

**若，乃也。**

**嗟{𧪰}，發聲也。**

记：李善一引同此，一引作「羌」。

**奏，爲也。**

**振，救也。**

**庸，償也。**

记：方言：「庸、更，代也。」

**賈，價也。**

**贍，足也。**

**曹，耦也。**

记：胡氏作「偶」。

**麗，兩也。**

**驟，數也。**

记：屡次。

**逞，快也。**

记：见方言。

**越，遠也。**

记：见方言。又，玄应音义引「碩，遠也」。

**姑[夃]，且也。**

**哿，可也。**

**釋，解也。**

**庸[邕]，善也。**

记：广雅：「庸，和也。」

**荐，重也。**

**登，升也。**

**勵{勱}，勉也。**

**赫，顯也。**

**韙，是也。**

**丕，莊也。**

**佞，才[材]也。**

**曁，息也。**

记：以正释假。

**話，善也。**

**愿，謹也。**

**丰，豐也。**

**都，盛也。**

**腆，厚也。**

**肆[㥆]，緩也。**

记：广雅作「㥆」。说文：「縱，缓也。」

**競，逐也。**

**紀，基也。**

记：声训。

**〔憖，願也。〕憖，強也。**

记：今依诗释文补。

**薄，迫也。**

**燀**稱延切**，炊也。**

**資，取也。**

**質，信也。**

**餼，饋也。**

**憑{馮}[凭]，依也。**

**藉[耤]，借也。**

**際，接也。**

**裔，外也。**

记：释诂：「裔、外，表也。」

**閡，限也。**

记：门槛。

**廬，寄也。**

**萃，集也。**

**簉{䔏}[湊]，倅也。**

记：簉之为言湊。

**尤，怪也。**

**瞢**莫中切、又莫鳯、母亘二切**，慙也。**

**索，空也。**

记：方言：「澌，索也。」

**素，故也。**

记：玄应音义引「固，故也」。

**視，比也。**

记：广雅：「視，效也。」

**徨[迋]**胡光切**，往也。**

**矜[憐]，惜也。**

**狃**女九切**，𢗗{忕}也**時制切**。**

记：胡氏作「忲」。

**覬，望也。**

**何，任也。**

**御，侍也。**

**殿**顛甸切**，塡也**鎮**。**

记：声训。

**選，擇也。**

**宣，示也。**

记：别有佚文，不知系于何处，见史记「百金之士十萬」索隐。

# 廣訓第三

**諸，之也、乎也。旃，焉也。惡乎**烏**，於何也。烏乎，吁嗟{吁𧪰}也。吁嗟，嗚呼也。有所歎美，有所傷痛，随事爲義也。**

记：胡氏嫌其不类，删首「也」字。存疑。又，或以为「旃」缓读则为「之焉」，故补一「之」字。

**無念，念也。無寧，寧也。不顯，顯也。不承，承也。**

**不肖，不似也。**

**繩[偁]之，譽之也。**

**詰朝，明旦也。**

记：未详。或言詰为喆之误。

**「遐不黃耇。」言壽考也。**

**「公孫碩膚，徳音不瑕[嘏]。」道成王大美，聲稱遠也。**

**「鄂不韡韡**羽鬼切**。」言韡韡也。**

**「我從事獨賢。」勞事獨多也。**

**「魴鱮甫甫**符方切。象吕切**。」語其大也。**

**「麀鹿麌麌{吳吳}**於丘切。虞矩切**。」語其衆也。**

**「海物維錯。」錯，雜也。**

**雜毛曰氂，雜彩曰繪，雜言曰哤**莫江切**。**

记：李善引「雜彩曰綷」。

# 廣義第四

**凡無妻、無夫通謂之寡。寡夫曰㷀[赹]**渠營切，亦作惸**，寡婦曰嫠**陵之切**。**

**妾婦之賤者謂之屬婦。屬**時欲切**，逮也。逮婦之名，言其微也。**

**非分而得謂之幸**扶問切**。**

**詰責以辭謂之讓。**

**男女不以禮交謂之淫。上淫曰烝，下淫曰報[勽]，旁淫曰通。**

**不直失節謂之慙，慙，愧也。面慙曰戁**乃版切**，心慙曰恧**女六切**，體慙曰逡[夋]。**

# 廣名第五

**諱死謂之大行。**

记：大行皇帝。

**死而復生謂之蘇。**

记：或据玄应音义补「蘇，寤也」三字，未覈是非。

**疾甚謂之阽**余廉切**。**

**請天子命曰「未可以戚先王」，請諸侯命曰「未可以近先君」，請大夫命曰「未可以從先子**牆容切**」。**

**空棺謂之櫬，有屍謂之柩。**

**饋死者謂之賵**撫鳯切**，衣服謂之襚**徐醉切**。**

**埋柩謂之殔**羊至切**。殔坎謂之池。壙謂之竁**昌縜切，又充芮切**，下棺謂之窆。塡竁謂之封。**

记：池者，胡氏引檀弓「填池」云云，颇受启发。

**宰，塚{冢}也。壟，塋也。**

**無主之鬼謂之殤。**

# 廣服第六

**治絲曰織，織，繒也**慈陵切**。**

记：玄应音义引佚文「通五色皆曰缯」，疑李轨注。

**麻、紵、葛曰布，布，通名也。**

记：胡氏作「苧」。

**纊，綿{緜}也。絮之細者曰纊。**

**繒之精者曰縞**古老切**，縞之麄者曰素。**

记：麄，胡氏作「麤」。下同。

**葛之精者曰絺，麄者曰綌。**

**在首謂之元服。**

记：即冠。

**弁髦，大古冠，布冠而敝之者也。**

记：本作「布冠冠」，今依胡氏乙正。

**題、定[頂]、顚、顔、䫙{顙}，額{頟}也。**

记：今删「定」后「也」字，并为一条。胡氏所据，「定」作「頭」。

**璽謂之印。**

**紱謂之綬**分物切**。**

**襜褕謂之童容**蚩占切。容朱切**。**

**布褐而紩之謂之藍縷[襤褸]**直質切**。**

**袴{絝}謂之裳。**

记：裳，胡氏作「褰」。

**蔽膝謂之袡{冉}[襜]**蚩廉切**。**

**帶之垂者謂之厲。**

记：见方言。

**大巾謂之幂{幎}**莫狄切**。**

**覆帳謂之幄，幄{楃}，幕也。**

**簀，牀笫也**士莊切**。**

记：本作「第牀」，今依胡氏乙正。

**大扇謂之䈉。**

**杖謂之梃。**

**鍵謂之籥[𨷲]**巨偃切**。**

**棊局謂之弈。**

记：史记：「或欲大投，」索隐梗概小尔雅佚文云：「言夫博弈或欲大投其瓊以致勝，或觀其勢弱，則投地而分功以達也。」今暂系于此。

**在足謂之屨。屨，尊者曰逹屨。逹，謂之金舄，舄而金絇也。**

记：屨，胡氏皆作「履」。后文作「謂之金舄而金絇也」，无「達」、「舄」二字。后䅁：疑旧注。

# 廣器第七

**射有張布謂之侯。侯中者謂之鵠**古毒切**。鵠中者謂之正，正方二尺。正中者謂之𣙗{執}[臬]**諸城切。倪結切，亦作臬**，𣙗方六寸。**

记：或据诗正义引，改「布」作「皮」。未覈其实。正者，贾逵云：「四尺曰正。」

**棘，戟也。**

记：大徐本戟下有「读若棘」三字。

**鏚{戚}**鎗歷切**、鉞[戉]，斧也。**

**干[𢧀]、瞂**房越切，又徒本切**，盾也。**

**戈，句孑戟也**古侯切。吉列切**。**

记：胡氏作「鉤」。

**刀之韒謂之室，室謂之鞞**布頂切**。鞛{棓}[琫]**布孔切**、珌**壁吉切**，鞞之飾也。**

**矢服謂之弢**他刀切**。**

**小船謂之艇**待鼎切**，艇之小者曰䒀{符}**薄故切**。船頭謂之舳，尾謂之艫。楫謂之橈。**

记：舳、艫与说文相反，胡氏据方言「輑謂之軸」、说文「軺車前橫木也。」，是小尔雅。今按：胡氏之论不足为据。

**車轅上者謂之𨏠{龍}**力公切**，轅謂之輈，軫謂之枕，較謂之幹{榦}**訖岳切**。衡，軶也，軶上謂之烏啄。**

记：𨏠者，见方言。本作烏喙，今依释名正。又，胡氏疑「上」当作「下」。

**纍**力追切**、綆，繘也**以律切**。**

**縚{韜}[絛]**他刀切，亦作絛**，索也。大者謂之索，小者謂之繩。**

**詘而戾之爲䋫**側莖切**，繆而紾之爲索**章忍切，或作縝**。**

记：繆、索，胡氏作樛、紲別本或作絏。

**坰，地也。**

记：本作「墉城地也」，盖涉下文而衍。今依胡氏正。

**墉牆謂之陴**頻彌切**。**

**高平謂之大原。{邍}**

**汪，池也。**

**水之北謂之汭。**

记：存疑。

**澤之廣者謂之衍。**

# 廣物第八

**藁{稾}謂之稈**古旱切**，稈謂之芻[犓]，生曰芻。**

记：诗云：「生芻一束。」或据此改作「生曰生芻」。存参。

**穀謂之粒**（⿰禾立）力入切，亦作粒**，菜謂之蔬。禾穗謂之穎，截穎謂之銍**陟栗切**。**

**拔心曰揠**烏轄切**，拔根曰擢。**

**把謂之秉，秉四曰筥**居許切**，筥十曰稯**於求切**。〔稯十曰秅。〕**

记：稯，本作「𥣯」，今正。末四字据古今韵会引补。

**棘之實謂之棗。**

**桑之實謂之葚**食荏切，又作（⿱艸⿰禾甚）、椹**。**

**柞之實謂之橡{象}[樣]**徐兩切**。**

**〔桑土謂之桑根。〕**

记：据诗释文补。方言：「杜，根也。」

# 廣鳥第九

**去陰就陽謂之陽鳥，鴻、鴈是也。**

**純黑而反哺者謂之慈烏。小而腹下白、不反哺者謂之雅烏，鸒也**羊茹切**。白項而群飛者謂之燕烏，白脰烏也**田候切**。〔大而白脰者謂之蒼烏。〕**

记：今据胡氏补一「慈」字。末九字据水经注引补。句不顺，存疑。

# 廣獸第十

**豕，彘也。彘，猪{豬}也，其子曰豚。豕之大者謂之豜**古賢切**，小者謂之豵**子紅切**。**

记：胡氏「豜」后有一「䝈」字，未详所本。

**鳥之所乳謂之巢，鷄雉所乳謂之窠。**

**鹿之所息謂之場，兔之所息謂之窟{堀}，魚之所息謂之潜{朁}[罧]，潜，槮[滲]也**桑感切**，積柴水中而魚舍焉**如字**。**

记：潜，胡氏作「橬」。槮者，存疑。

# 度

**跬{䞨}**丘弭切**，一舉足也。倍跬謂之步。四尺謂之仞，倍仞謂之尋，尋，舒兩肱也。倍尋謂之常。**

**五尺謂之墨，倍墨謂之丈，倍丈謂之端，倍端謂之兩**力讓切**，倍兩謂之匹，匹有五謂之束。**

记：匹，本作「疋」，今依胡氏正。渠又疑「倍兩」之「倍」衍。末句，校书家或径删「五」，或改「匹」为「兩」，或以为「五」谓「匹有半」。并存疑。后，䅁：小尔雅末三篇，其制多有疑问，无遑攷究。

# 量

**一手之盛謂之溢**時征切。弋質切**，兩手謂之掬{匊}。**

**掬，一升也。掬{匊}四謂之豆，豆四謂之區，區四謂之釜，釜二有半謂之藪，藪二有半謂之缶，二缶謂之鍾，二鍾謂之秉。秉，十六斛也。**

记：「掬，一升也」四字盖旧注，误入正文。今存而不删。

# 衡

**二十四銖曰兩**慵朱切**，兩有半曰捷，倍捷曰舉，倍舉曰鋝**龍輟切**，鋝謂之鍰**胡關切**，二鍰四兩謂之斤，斤十謂之衡，衡有半謂之秤{稱}，秤二謂之鈞，鈞四謂之石[䄷]，石四謂之鼓。然則鼓四百八十斤也。**

记：秤者，从禾平，会意。