**輶軒使者絕代語釋別國方言**

楊雄採 郭璞注 政宇記

凡例：

1、底本为钱绎方言笺疏，参以戴震方言疏证，斟酌校正。

2、红色字体代表字头、声符。绿色字体代表说文正字、新附字。凡在疑似之间者，阙如也。

4、蓝色字体代表旧书音义，好事者掇取郭璞尔雅音也。间有校正之语，盖出自晁公武手笔。

# **卷一**

**黨**[**昌**]**、曉、哲，知也。楚謂之黨，**黨[昌]朗也，解寤貌。**或曰曉，齊宋之閒謂之哲。**

记：黨之为言昌也，黨朗犹昌朗；亦言劏也说文作𣥺，故景纯申之云「解寤」。

**虔**[**丯**]**、𠐛，**音翾。**慧也。**謂慧了[憭]，**秦謂之謾，**言謾詑。謾，莫錢反，又亡山反。𧦧，大和反。**晉謂之㦟**{**貍**}**，**音悝，或莫佳反。**宋楚之閒謂之倢**[**疌**]**，**言便倢也。**楚或謂之䜏**{**隋**}[**詑**]**。**亦今通語。他和反。**自關而東趙魏之閒謂之黠，或謂之鬼。**言鬼衇也。

记：虔训慧者，太炎云由桀来。余谓，由丯来，系联：虔读若矝〔兢从丯声，读若矝〔㓞，巧㓞也〔巧，技也〔妍，技也。一曰慧也。〕〕〕〕。㦟者，盖由貍行动迅捷引申而来，卢氏云即俗乖巧字，似非。黠者，说文：「傆，黠也。」

**娥、㜲**{**嬴**}**，好也。秦曰娥，**言娥娥也。**宋衞之閒謂之㜲，**言㜲㜲也。㜲音盈。**秦晉之閒凡好而輕者謂之娥。自關而東河濟之閒謂之媌，**今關西人呼好爲媌。莫交反。**或謂之姣。**言姣潔也。音狡。**趙魏燕代之閒曰姝，**亦四方通語。姝，昌朱反，又音株。**或曰妦**{**丰**}**。**言妦容也。音蜂。**自關而西秦晉之故都曰妍。**秦舊都，今扶風雍丘也。晉舊都，今太原晉陽縣也。其俗通呼好爲妍。五千反。一作忓。**好，其通語也。**

记：一作忓者，广雅：「忓，善也」。

**烈、枿**{**𣡌**}**，餘也。**謂遺餘也。**陳鄭之閒曰枿，**五割反。**晉衞之閒曰烈，秦晉之閒曰肄，**傳曰：「夏肄是屏。」音謚。**或曰烈。**

记：肄，习也。习者，数飞有餘也。

**台**[**宧**]**、胎、陶**[**匋**]**、鞠**[**𡫬**]**，養也。晉衞燕魏曰台，**台猶頤也。音怡。**陳楚韓鄭之閒曰鞠，秦或曰陶，汝潁梁宋之閒曰胎，或曰艾。**爾雅云：「艾，養也。」。

记：養，足食也。𡫬训窮、艾训老由艾蒿成色引申而来，与足义相成。

**憮、㤿**{**奄**}**、憐、牟**[**𢜮**]**，愛**[**㤅**]**也。韓鄭曰憮，**亡輔反。**晉衞曰㤿，**㤿憸，多意氣也。音淹。**汝潁之閒曰憐，宋魯之閒曰牟，或曰憐。憐，通語也。**

记：㤿者，自覆偏爱也。牟者，释名：「牟，冒也；母，冒也」，又𠔼读若苺〔𢜮，憮也，读若侮〕。牟古音当在之、幽间。

**㥄**{**夌**}[**憐**]**、憮、矜**[**憐**]**、悼、憐，哀也。齊魯之閒曰矜，陳楚之閒曰悼，趙魏燕代之閒曰㥄，**㥄亦憐耳。音陵。**自楚之北郊曰憮，秦晉之閒或曰矜，或曰悼。**

记：说文蔆或作𧁽。㥄、矜，同憐，故景纯发之。

**咺、唏、㣿**{**勺**}[**咷**]**、**音的，一音灼。**怛，痛也。凡哀泣而不止曰咺，哀而不泣曰唏。於方：則楚言哀曰唏，**虛几反。**燕之外鄙朝鮮洌水之閒少兒泣而不止曰咺。**鄙，邊邑名。朝鮮，今樂浪郡是也。洌水，在遼東，音烈。少兒，猶言小兒。咺，香遠反。**自關而西秦晉之閒凡大人少兒泣而不止謂之唴。哭極音絶亦謂之唴。平原謂啼極無聲謂之唴哴**{**唴良**}**。**今關西語亦然。唴，丘尙反。哴，音亮。**楚謂之噭咷。**叫逃兩音。字或作叴，音求。**齊宋之閒謂之喑，**音蔭。**或謂之惄。**惄，奴歴反。

记：㣿，钱绎谓与惄同声，似非。余谓，与咷同源。说文：「兆，灼龜坼也」。哴，盖高声也，广雅：「悢，怅也」、「唴喨，悲也」。

**悼、惄、悴、憖，傷也。自關而東汝潁陳楚之閒通語也。汝謂之惄，秦謂之悼，宋謂之悴，楚潁之閒謂之憖。**詩曰：「不憖遺一老。」亦恨傷之言也。魚吝反。

记：说文：「慭，一曰谨敬也。」引申为恨伤。犹㥯、谨也，引申为㥯痛。再䅁，旧说以为隐痛字当作慇，于此观之，亦可由㥯来。

**愼、濟**[**疾**]**、䁮**{**憯**}**、惄、溼、桓**[**咺**]**，憂也。宋衞或謂之愼，或曰䁮。**䁮者，憂而不動也。作念反。**陳楚或曰溼，或曰濟。自關而西秦晉之閒或曰惄，或曰溼。自關而西秦晉之閒凡志而不得、欲而不獲、高而有墜、得而中亡謂之溼，**溼者，失意潛沮之名。沮，一作阻。**或謂之惄。**

记：濟者，餈或作䭣〔垐下引书，许君谓堲，疾恶也〕。溼者，犹许君惔下引诗「憂心如炎」。

**鬱悠、懷、惄、惟、慮、願、念、靖、愼，思也。晉宋衞魯之閒謂之鬱悠。**鬱悠，猶鬱陶也。**惟，凡思也。慮，謀思也。願，欲思也。念，常思也。東齊海岱之閒曰靖，**岱，太山。**秦晉或曰愼。凡思之貌亦曰愼，**謂感思者之容。**或曰惄。**

记：靖者，世说诸葛靓字仲思。

**敦**[**惇**]**、豐、厖、𡗦、幠**[**𣞤**]**、般**[**鞶**]**、**音般桓。**嘏、奕、戎**[**濃**]**、京、奘、將**[**壯**]**，大也。凡物之大貌曰豐。厖，**音鴟𪁪。**深之大也。東齊海岱之閒曰𡗦，**音介。**或曰幠。**海狐反。**宋魯陳衞之閒謂之嘏，**音賈。**或曰戎。秦晉之閒凡物壯大謂之嘏，或曰夏**[**嘏**]**。秦晉之閒凡人之大謂之奘，**在朗反。**或謂之壯。燕之北鄙齊楚之郊或曰京，或曰將。皆古今語也。**語聲轉耳。**初別國不相往來之言也，今或同，而舊書雅記故俗語不失其方，**皆本其言之所出也。雅，爾雅也。**而後人不知，故爲之作釋也。**釋詁、釋言之屬。

记：戎者，召南：「何彼襛矣」，韩诗作茙，下文「𨑊，多也」。嘏、夏同源，释名：「夏，假也」。

**假**[**徦**]**、𢓜**{**格**}**、懷、摧、詹**[**瞻**]**、戾、艐，至也。邠唐冀兗之閒曰假，**邠，今在始平漆縣。唐，今在太原晉陽縣。假，音駕。**或曰𢓜。**古格字。**齊楚之會郊或曰懷。**兩境之閒。**摧、詹、戾，楚語也。**詩曰：「先祖于摧」「六日不詹」「魯侯戾止」之謂也。此亦方國之語，不專在楚也。**艐，**古屆字。**宋語也。皆古雅之别語也，**雅，謂風雅。**今則或同。**

记：及格。懷者，参释名。詹者，视，瞻也，古文作眡〔氐，至也〕。戾者，咈戾以制止，说文：「室、屋皆从至，所止也。」

**嫁、逝、徂、適，往也。自家而出謂之嫁，由女而出爲嫁也。逝，秦晉語也。徂，齊語也。適，宋魯語也。往，凡語也。**

**謾台、脅鬩，懼也。燕代之閒曰謾台，**蠻怡二音。**齊楚之閒曰脅鬩。宋衞之閒凡怒而噎噫，**噎噫謂憂也。噫，央媚反。**謂之脅鬩。**脅鬩猶𤄎沭也。鬩，呼鬲反。**南楚江湘之閒謂之嘽咺**[**憚吅**]**。**湘，水名，今在零陵。咺，音香遠反。

记：謾台，未闻。

**虔**[**丯**]**、劉、慘、㨆**{**惏**}**，**今關西人呼打爲㨆。音廩，或洛感反。**殺也。秦晉宋衞之閒謂殺曰劉，晉之北鄙亦曰劉。秦晉之北鄙、燕之北郊、翟縣之郊謂賊爲虔。**今上黨潞縣卽古翟國。**晉魏河内之北謂㨆曰殘，楚謂之貪，南楚江湘之閒謂之歁。**言歁㨆難猒也。

**亟**[**㥛**]**、憐、憮、㤿**{**奄**}**，愛**[**㤅**]**也。東齊海岱之閒曰亟。自關而西秦晉之閒凡相敬愛謂之亟，**欺革反。**陳楚江淮之閒曰憐，宋衞邠陶之閒曰憮，或曰㤿。**陶唐，晉都處。

记：憐、憮、㤿，已见上文。

**眉、棃、耋、鮐，老也。東齊曰眉，**言秀眉也。**燕代之北鄙曰棃，**言面色似凍棃。**宋衞兗豫之内曰耋，**八十爲耋。音絰。**秦晉之郊陳兗之會曰耉鮐。**言背皮如鮐魚。耉，音垢。

**脩**[**攸**]**、駿**[**峻**]**、融、繹、尋、延，長也。陳楚之閒曰脩，海岱大野之閒曰尋，**大野，今高平鉅野。**宋衞荆吳之閒曰融。自關而西秦晉梁益之閒凡物長謂之尋。周官之法，度廣爲尋，**度，謂絹帛橫廣。**幅廣爲充。**爾雅曰：「緇廣充幅。」**延、永，長也。凡施于年者謂之延，施于衆長謂之永。**各隨事爲義。

**允、訦、恂、展**[**眞**]**、諒、穆**[**睦**]**，信也。齊魯之閒曰允，燕代東齊曰訦，**音諶。**宋衞汝潁之閒曰恂，**音荀。**荆吳淮汭之閒曰展，**汭，水口也。音芮。**西甌毒屋黃石野之閒曰穆。**西甌，駱越别種也，音嘔。其餘皆未詳所在。**衆信曰諒，**諒，音亮。**周南召南衞之語也。**

记：展者，释名：「疹，展也」。㐱、真可转注。

**碩、沈**[**甚**]**、巨**[**鉅**]**、濯**[**卓**]**、訏、敦**[**惇**]**、夏**[**嘏**]**、于，大也。齊宋之閒曰巨，曰碩。凡物盛多謂之寇。**今江東有小鳬，其多無數，俗謂之寇鳧。**齊宋之郊、楚魏之際曰夥。**音禍。**自關而西秦晉之閒凡人語而過謂之𨘌**{**過**}**，**于果反。**或曰僉。東齊謂之劒**[**僉**]**，或謂之弩**[**怒**]**。弩猶怒也。陳鄭之閒曰敦，荆吳揚甌之郊曰濯，中齊西楚之閒曰訏。**西楚，謂今汝南彭城。訏亦作芋，音義同耳，香于反。**自關而西秦晉之閒凡物之壯大者而愛偉之謂之夏，周鄭之閒謂之假。**音賈。**郴**[**闖**]**，齊語也。**洛含反。**于，通語也。**

记：敦、夏已见前。訏、于同源。𨘌者，钱绎云，由諣来，存参。语而过者，对答无分寸，商君书，公孙鞅曰：「伏羲、神农教而不诛，黄帝、尧 舜诛而不怒」，此应上文杜挚「法古无过，循礼无邪」之论。怒、弩同。

**抵、𠊷**{**致**}**，會也。雍梁之閒曰抵，秦晉亦曰抵。**音觸牴。**凡會物謂之𠊷。**𠊷，音致。

**華、荂**{**𠌶**}**，晠**{**盛**}**也。齊楚之閒或謂之華，或謂之荂。**荂亦華别名。音誇。

**墳**[**歕**]**，地大也。青幽之閒凡土而高且大者謂之墳。**卽大陵也。

**張小使大謂之廓**{**𩫖**}**，陳楚之閒謂之摸**{**幕**}**。**音莫。

记：摸者，幕络也，见释名。

**𡣱**{**嬛**}[**繯**]**、蟬**[**嬗**]**、䌪**{**臽**}**、**音剡。**撚、**諾典反。**未，續也。楚曰𡣱。**火全反。**蟬，出也。**別異義。**楚曰蟬，或曰未及也。**

记：蝉联。撚绳。未者，达于未时，慧极必伤，盛极必衰，此五行说耳，一说末之讹，下文「末，随也」，存参。

**𨃚、䠛、𧿳，**音拂。**跳也。楚曰䟷**{**折**}[**𧼪**]**。**亦中州語。勑厲反。**陳鄭之閒曰䠛，**音逍遙。**楚曰蹠。自關而西秦晉之閒曰跳，或曰𨃚。**古塌字。他匣切。

记：䟷者，犹狾、瘈之比。

**躡、郅**[**陟**]**、跂、𢓜**{**格**}**、躋、䠯**{**䟑**}**，**音踊躍。**登也。自關而西秦晉之閒曰躡，東齊海岱之閒謂之躋，**音濟渡。**魯衞曰郅，**音質。**梁益之閒曰𢓜，**𢓜亦訓來。**或曰跂。**跂，音企。

记：跂之为言屐也。跂行，见淮南子。

**逢、逆，迎也。自關而東曰逆，自關而西或曰迎，或曰逢。**

**撏**{**尋**}**、攓**{**搴**}**、摭、挻，取也。南楚曰攓，**音蹇。**陳宋之閒曰摭，**音盜蹠。**衞魯揚徐荆衡之郊曰撏。**衡，衡山，南岳名，今在長沙。撏，常含反。**自關而西秦晉之閒凡取物而逆謂之篡，**音饌。**楚部或謂之挻。**羊羶反。

**餥、飵，食也。陳楚之内相謁而食麥饘謂之餥，**謁，請也。饘，糜也，音旃。餥，音非。**楚曰飵。**音昨。**凡陳楚之郊南楚之外相謁而飧或曰飵，**晝飯爲飧。**或曰䬯。**音黏。**秦晉之際河陰之閒曰䭡䭓。**今馮翊郃陽河東龍門是其處也。䭡，惡恨反。䭓，五恨反。**此秦語也。**今關西人呼食欲飽爲䭡䭓。

**釗、薄，勉也。**相勸勉也。**秦晉曰釗，或曰薄。故其鄙語曰薄努**[**迫努**]**，猶勉努也。**如今人言努力也。**南楚之外曰薄努，自關而東周鄭之閒曰勔釗**{**愐釗**}[**愐劭**]**，**勔，音沈湎。釗，居遼反。**齊魯曰勖茲**[**勖孜**]**。**勖勔，亦訓勉也。

# **卷二**

**釥**{**陗**}**、嫽，好也。靑徐海岱之閒曰釥，**錯眇反。**或謂之嫽。**今通呼小姣潔喜好者爲嫽釥。洛夭反。**好，凡通語也。**

记：嫽釥、料俏古今语。

**朦**[**厖**]**、厖，豐也。自關而西秦晉之閒凡大貌謂之朦，**忙紅反；**或謂之厖；**音鴟𪁪；**豐，其通語也。趙魏之郊、燕之北鄙凡大人謂之豐人。燕記曰：豐人杼首。杼首，長首也。楚謂之伃**[**眝**]**，燕謂之杼**[**眝**]**。**音序；**燕趙之閒言圍大謂之豐。**謂度圍物也。

记：朦、厖同源。伃、杼同源。

**娃、嫷、窕、豔，美也。吳楚衡淮之閒曰娃，**烏佳反；**南楚之外曰嫷，**言婑嫷也；諾過反；**宋衞晉鄭之閒曰豔，陳楚周南之閒曰窕。**徒了反；**自關而西秦晉之閒凡美色或謂之好，或謂之窕。故吳有館娃之宮，秦有㯃娥之臺。**皆戰國時諸侯所立也。㯃，音七；**秦晉之閒美貌謂之娥，**言娥娥也；**美狀爲窕，**言閑都也；**美色爲豔，**言光豔也；**美心爲窈。**言幽靜也。

**奕**[**僷**]**、僷，容也。**皆輕麗之貌。**自關而西凡美容謂之奕，或謂之僷。**音葉。**宋衞曰僷，陳楚汝潁之閒謂之奕。**

记：钱绎云，奕、僷同源，姑从之。犹去、劫之比。

**䫵**{**𥌗**}**、鑠**[**繚**]**、盱、揚**[**𠈪**]**、𥉋**{**𠈪**}**、雙也。南楚江淮之閒曰䫵，**音緜。~~下作𥌣，音字同耳；~~**或曰𥉋。**音滕；**好目謂之順**[**訓**]**，**言流澤也；**黸瞳之子謂之𥌣**{**𥌭**}**。**黸，黑也；言𥌣邈也；**宋衞韓鄭之閒曰鑠。**言光明也；舒灼反；**燕代朝鮮洌水之閒曰盱，**謂舉眼也；香于反；**或謂之揚。**詩曰：「美目揚兮」是也。此本論雙耦，因廣其訓，復言目耳。

记：順、揚、𥉋同源。䫵、𥌣非一字。鑠之言丩繚也。后案：释诂：「鑠，美也。」

**嫢、笙、揫、摻，細也。自關而西秦晉之閒凡細而有容謂之嫢，**嫢嫢，小成貌；羌箠反；**或曰徥。**言徥𢔡也。度指反。**凡細貌謂之笙，斂物而細謂之揫，**揫，音遒；**或曰摻。**摻，素㩜反；

记：笙者，从青声字有细皃。徥者，未闻。

**𠐤**{**傀**}**、渾、**們渾，肥滿也。狐本反；**䑄**{**濞**}**、**䑄呬，充壯也。匹四反；**䑋、𠐋**{**廫**}**、泡**[**葆/飽**]**，盛也。𠐤，**言瓌瑋也；**自關而西秦晉之閒語也。陳宋之閒曰𠐋，**𠐋𠈭，麤大貌；恪膠反；**江淮之閒曰泡，**泡肥，洪張貌；音庖；**秦晉或曰䑋，梁益之閒凡人言盛及其所愛，偉其肥晠謂之䑋。**肥䑋多肉。音壤；

记：𠐋，未闻。

**私**[**厶**]**、策**[**朿**]**、纖、䓲**{**兌**}[**𦺶**]**、稺、杪，小也。自關而西秦晉之郊梁益之閒凡物小者謂之私，或曰纖，繒帛之細者謂之纖。東齊言布帛之細者曰綾，**音凌；**秦晉曰靡**[**糜**]**。**靡，細好也；**凡草生而初達謂之䓲。**鋒萌始出；音銳；**稺，**古稚字；**年小也。木細枝謂之杪，**言杪梢也；莫召反；**江淮陳楚之内謂之蔑，**蔑，小貌也；**青齊兗冀之閒謂之葼，**音馬𩭤；**燕之北鄙朝鮮洌水之間謂之策。故傳曰：慈母之怒子也，雖折葼笞之，其惠存焉。**言敎在其中也。

**殗**{**奄**}**、殜**{**枼**}**，微也。宋衞之閒曰殗。自關而西秦晉之閒凡病而不甚曰殗殜。**病半臥半起也。殗，於怯反；殜，音葉；

**臺**[**持**]**、敵，匹也。**匹，一作疋。**東齊海岱之閒曰臺，自關而西秦晉之閒物力同者謂之臺敵。**

记：臺者，犹抬举，谓两两共举之，见释名。另参輿、舁字。

**抱㛯**{**捊嬎**}[**勽嬎**]**，耦也。**耦亦匹，互見其義耳。**荆吳江湖之閒曰抱㛯，**抱，音赴；㛯，孚萬反，一作婏；**宋潁之閒或曰㛯。**

记：旧本音义作「嬎音赴」，非。

**倚**[**奇**]**、踦，奇也。**音奇耦。**自關而西秦晉之閒凡全物而體不具謂之倚，**於寄反；**梁楚之閒謂之踦，雍梁之西郊凡嘼支體不具者謂之踦。**卻奇反。

记：倚、踦、奇同源。

**逴、𤡯、透**[**倏**]**，驚也。**皆驚貌也。**自關而西秦晉之閒凡蹇者或謂之逴，**行略逴也；勑略反；**體而偏長短亦謂之逴。宋衞南楚凡相驚曰𤡯，**音鑠；**或曰透。**式六反；

记：~~𤡯、透同源。~~今人云透气字，由埱来。

**儀、𢓜**{**格**}**，來也。陳潁之閒曰儀，自關而東周鄭之郊齊魯之閒或謂之𢓜，或曰懷。**

记：有凤来儀。

**䵑**{**䵒**}**、𪏮**{**𡫽**}**，黏也。齊魯靑徐自關而東或曰䵑，**言黏䵑也。音昵；**或曰𪏮。**音汝；

记：水经注曰：「水不流曰奴。」

**餬、託、庇、寓、媵**{**𠈪**}**，寄也。齊衞宋魯陳晉汝潁荆州江淮之閒曰庇，**庇蔭；**或曰寓。寄食爲餬。**傳曰：「餬其口于四方。」是也。音胡；**凡寄爲託，寄物爲媵。**音孕；

**逞、苦、了**[**憭**]**，快也。自山而東或曰逞，楚曰苦，**苦而爲快者，猶以臭爲香、治爲亂、徂爲存，此訓義之反覆用之是也；**秦曰了。**今江東呼快爲愃，相緣反。

记：系联：𠭖从古声，或作敢〔嚴，教命急也〕。李善引说文：苦犹急也。盖谓此也。下文：「苦，熾也」、「盬，猝也。」

**挴**{**每**}[**瞢**]**、㥾**{**匿**}[**𢘋**]**、赧，愧也。晉曰挴，或曰㥾。秦晉之閒凡愧而見上謂之赧，**小雅曰：「面赤愧曰赧。」；**梁宋曰㥾。**敕㥾，亦慙貌也。音匿。

记：挴、瞢之蒸对转。瞢见小尔雅，太炎不解何以引申为惭，政宇今按，瞢从𥄕，目不正也。犹䜁从奊，頭衺骫奊態也。此所谓构形同意。

**叨、**託高反；**惏，**洛含反。**殘也。陳楚曰惏。**

**馮、齘、苛**[**訶**]**，怒也。楚曰馮，**馮，恚盛貌。楚辭曰：「康回馮怒。」；**小怒曰齘。**言噤齘也；**陳謂之苛。**相苛責也。

**憡**{**朿**}**、剌，痛也。自關而西秦晉之閒或曰憡。**㦧憡，小痛也。音策。

**撟捎，選也。**此妙擇積聚者也。**自關而西秦晉之閒凡取物之上謂之撟捎。**矯騷兩音。

记：妙擇，当作「芼擇」说文作覒。关雎：「左右芼之」，安大简作教，案：即撟之借。又夭、毛、高声可通，如眊读与𦽡同。浅人章学诚依字读，一笑。

**撊**{**僩**}**、梗**[**更**/**庚**]**、爽，猛也。晉魏之閒曰撊，**傳曰：「撊然登埤。」呼旱反；**韓趙之閒曰梗，**音魚鯁；**齊晉曰爽。**

记：梗之为言更也、庚也。此今人通语。

**瞯、睇、睎、䀩，眄也。陳楚之閒南楚之外曰睇，**音悌；**東齊靑徐之閒曰睎，吳揚江淮之閒或曰瞯，**音閑；**或曰䀩，**音略。**自關而西秦晉之閒曰眄。**

**䭒**{**息**}**、喙**[**喟**]**、呬，息也。周鄭宋沛之閒曰䭒，自關而西秦晉之閒或曰喙，**音口喙；**或曰䭒，**音消息；**東齊曰呬。**呬，許四反。

记：喙者，系联：椽，傳也出释名。〔傳从屮声〔妻从屮声，古文从贵声〔喟或作嘳，大息也〕〕〕。

**䤨**{**𠂢**}**、摫**{**規**}[**撝**]**，裁也。**皆析破之名也。**梁益之閒裁木爲器曰䤨，**音劈歷；**裂帛爲衣曰摫。**摫，音規；**䤨又斲也，晉趙之閒謂之䤨。**

**鐫，㧻**{**椓**}**也。晉趙謂之鐫。**謂鏨鐫也。鐫，子旋反。

**鍇、𨯀**{**稽**}**，堅也。自關而西秦晉之閒曰鍇，**音楷；**吳揚江淮之閒曰𨯀。**音啓。

记：𨯀，未闻。

**揄鋪、𢅡𢃀**{**𢅡巫**}[**𢅡幠**]**、帗縷、葉褕，毳也。**皆謂物之扞蔽也；音脆。**荆揚江湖之閒曰揄鋪，**音敷；**楚曰𢅡𢃀，**音藍；**陳宋鄭衞之閒謂之帗縷，**音拂；**燕之北郊朝鮮洌水之閒曰葉褕。**今名短度絹爲葉褕也。音臾；

记：𢃀，集韵同幠，暂从之。其余闻所未闻。

**孑、藎**{**㶳**}**，餘也。**謂遺餘；**周鄭之閒曰藎，或曰孑。靑徐楚之閒曰孑。自關而西秦晉之閒炊薪不盡曰藎。**昨吝反；**孑，俊也。遵**[**尊**]**，俊也。**廣異語耳。

记：孑者，遗世而独立；遵者，犹言鐏也，见释名。

**翿、幢**[**橦**]**，翳也。楚曰翿，**舞者所以自蔽翳也。音濤；**關西關東皆曰幢。**徒江反；

**𢯱、略，求也。秦晉之閒曰𢯱，就室曰𢯱，於道曰略。略，强取也。攈、**古捃字；**摭**{**拓**}**，**音盜蹠。**取也。此通語也。**

**茫**{**朚**}**、矜**[**拮**]**、奄**[**弇**]**，遽也。**謂遽矜也；**吳揚曰茫，**今北方通然也。莫光反。**陳潁之閒曰奄，秦晉或曰矜，或曰遽。**

记：茫者，今俗作忙。矜者，犹今人言拮据。详说文笔记劼字按语，太炎云由楬来，亦可。奄者，疑从弇来，犹翕从合声，表禽鸟迎飞振翅皃。

**速、逞、搖扇，疾也。東齊海岱之閒曰速，燕之外鄙朝鮮洌水之閒曰搖扇，楚曰逞。**

**予、賴**[**讕**]**，讎也。南楚之外曰賴，**賴亦惡名。**秦晉曰讎。**

记：抵赖字，说文作讕。

**恒慨、蔘綏**{**蓡綏**}**、羞繹、紛毋，言既廣又大也。荆揚之閒凡言廣大者謂之恒慨，東甌之閒謂之蔘綏，**東甌亦越地，今臨海永寧是也。蔘，索含反；**或謂之羞繹、**繹，音奕；**紛毋。**

记：闻所未闻。

**劋**[**訬**]**、蹶**[**獪**]**，獪也。秦晉之閒曰獪；**古狡㹟字；**楚謂之劋，**劋，雀燎反，又子了反；**或曰蹶；**音踣蹶；**楚鄭曰蔿**[**僞**]**，**亦獪聲之轉也；音指撝。**或曰姡**[**獪**]**。**言黠姡也，今建平郡人呼狡爲姡。胡刮切。

记：蹶、姡、獪同源。

# **卷三**

**陳楚之閒凡人嘼乳而雙產謂之釐孶**[**𠩺孶**]**，**音茲；**秦晉之間謂之僆子**{**連子**}**，**音輦；**自關而東趙魏之間謂之孿生。**蘇官反；**女謂之嫁子。**言往適人。

记：釐孶，亦作孷孖。

**東齊之間聟**{**知**}[**壻**]**謂之倩。**言可借倩也。今俗呼女壻爲卒便是也。

记：聟，从耳、知，知亦聲。知，諝也。故许君云「疋，记也。」「職，記𢼸也。」「識，知也。」○倩之为言婧。卒便者，钱绎云倩之合音。

**燕齊之閒養馬者謂之娠，**今之温厚也。**官婢女廝謂之娠。**女廝，婦人給使者，亦名娠。音振。

**楚東海之間亭父謂之亭公。**亭民；**卒謂之弩父，**主擔幔弩導幨，因名云；**或謂之褚。**言衣赤也。音赭。

**臧、甬**[**庸**]**、侮、獲，奴婢賤稱也。**皆爲人所輕弄。**荆淮海岱雜齊之閒，**俗不純爲雜；**罵奴曰臧，罵婢曰獲。齊之北鄙燕之北郊凡民男而聟{耳}婢謂之臧，女而婦奴謂之獲；亡奴謂之臧，亡婢謂之獲。皆異方罵奴婢之醜稱也。自關而東陳魏宋楚之閒保庸謂之甬。**保，言可保信也；音勇；**秦晉之閒罵奴婢曰侮。**

记：广雅：「濩、辱，污也。」

**蔿**[**化**]**、**音花；**譌**[**化**]**、**音訛言；**譁、**皆化聲之轉也；五瓜反；**涅，化也。燕朝鮮洌水之閒曰涅，或曰譁。雞伏卵而未孚、始化之時謂之涅。**音赴。

记：蔿、譌、化同源。譁，暂不能定。

**斟、協**[**汁**]**，汁也。**謂和協也，或曰潘汁，所未能詳。**北燕朝鮮洌水之閒曰斟，自關而東曰協，關西曰汁。**

记：協、汁同源。

**蘇、芥**[**丯**]**，草**[**艸**]**也。江淮南楚之閒曰蘇，**漢書曰：「樵蘇而爨。」蘇猶蘆，語轉也；**自關而西或曰草，或曰芥。**或言菜也；**南楚江湘之閒謂之莽**[**茻**]**。**嫫母反。**蘇亦荏也。**荏屬也。爾雅曰：「蘇，桂荏也。」；**關之東西或謂之蘇，或謂之荏。**今江東人呼荏爲䓊。音魚；**周鄭之閒謂之公蕡。**蕡，音翡翠。**沅湘之南或謂之𦵯**{**害**}[**丯**]**，**今長沙人呼野蘇爲𦵯。音車轄。沅，水名，在武陵；**其小者謂之䖆葇**{**䖆柔**}**。**荲葇也，亦蘇之種類，因名云。

记：荲葇，钱绎校作薰葇，暂不能定。

**蘴**{**豐**}[**葑**]**、蕘，蕪菁也。**今江東名爲温菘，實如小豆。**陳楚之郊謂之蘴；**蘴，舊音蜂，今江東音嵩，字作菘也；**魯齊之郊謂之蕘；**音鈐鐃；**關之東西謂之蕪菁；趙魏之郊謂之大芥，其小者謂之辛芥，或謂之幽芥，其紫華者謂之蘆菔。**羅匐二音；**東魯謂之菈𦿚**{**拉遝**}**。**洛荅、徒合兩反。

记：辛从䇂，有尖细谊。幽从𢆶，有微小谊。菈𦿚者，未闻。

**䓈**{**役**}**、芡，雞頭也。北燕謂之䓈，**今江東亦呼䓈耳；**青徐淮泗之閒謂之芡，**音儉；**南楚江湘之閒謂之雞頭，或謂之鴈頭，或謂之烏頭。**狀似烏頭，故轉以名之。

记：䓈，未闻。

**凡草木刺人，北燕朝鮮之閒謂之茦。**爾雅曰：「茦，刺也。」；**或謂之壯**[**戕**]**。**今淮南人亦呼壯。壯，傷也。山海經謂刺爲傷也；**自關而東或謂之梗，**今之梗榆；**或謂之劌，**劌者，傷割人名。音鱥魚也；**自關而西謂之刺。江湘之閒謂之棘。**楚辭曰：「曾枝剡棘。」亦通語耳。音己力反。

**凡飲藥傅藥而毒，南楚之外謂之瘌，**音乖瘌；**北燕朝鮮之閒謂之癆，**癆、瘌皆辛螫也。音澇；**東齊海岱之閒謂之瞑，或謂之眩。**瞑眩，亦今通語耳。**自關而西謂之毒。瘌，痛也。**

记：孟子引逸書：「藥不瞑眩，厥疾無瘳。」

**逞、曉、恔、苦，快也。自關而東或曰曉，或曰逞。江淮陳楚之閒曰逞，宋鄭周洛韓魏之閒曰苦，東齊海岱之閒曰恔，**恔卽狡，狡戲亦快事也。**自關而西曰快。**

记：逞、苦，见上。曉、恔者，智者审事，无不快捷。

**謬、譎，詐也。涼州西南之閒曰謬，自關而東西或曰譎，或曰謬。詐，通語也。**汝南人呼欺爲讉[囮]，亦曰詒。讉，託回反。詒，音殆。

记：謬者，旧本作膠，今依释文、玄应音义、说文正。託回反，旧本作疑訑字，玉篇以隹切，说文作囮。

**揠、擢、拂**[**拔**]**、戎，拔也。自關而西或曰拔，或曰擢。自關而東江淮南楚之閒或曰戎。東齊海岱之閒曰揠。**今呼拔草心爲揠。烏拔反。

记：拂、拔同源，见释名。

**慰、廛、度**[**宅**]**，凥也。江淮靑徐之閒曰慰，東齊海岱之閒或曰度，或曰廛，**周官云：「夫一廛。」宅也。音纏約。**或曰踐。**

记：尚书言宅，汉人则多言度。

**萃、雜，集也。東齊曰聚。**

**迨**{**𨽿**}**、遝，及也。東齊曰迨，**音殆。**關之東西曰遝，或曰及。**

**荄、**今俗名韭根爲荄。音陔。**杜**[**土**]**，根也。東齊曰杜，**詩曰：「徹彼桑杜。」是也；**或曰茇。**音撥。

**班、徹，列也。北燕曰班，東齊曰徹。**

记：徹者，释名：「栅，一名徹。」疑同源。

**瘼、癁**{**復**}**，病也。東齊海岱之閒曰瘼，**音莫；**或曰癁，**謂勞復也；**秦曰瘎**{**湛**}**。**音諶。

记：未闻。

**掩、醜**[**雔**]**、掍、綷**{**𪓌**}**，同也。江淮南楚之閒曰掩；宋衞之閒曰綷，**作㥽反。**或曰掍；**音衮衣；**東齊曰醜。**

记：掩犹弇，从合。说文：「同，合會也。」

**裕**[**邎**]**、猷**[**邎**]**，道也。東齊曰裕，或曰猷。**

记：裕、猷同属喻母，与道、邎、由同源。系联：褕，裕也〔诗：或簸或舀。舀，今本作揄〔蹈，道也〕〕。𣣸读若酉〔逌读若攸〔笛，滌也〕〕。

**虔**[**丯**]**、散，殺也。東齊曰散，靑徐淮楚之閒曰虔。**

**氾**[**㶄**]**、浼、㶄、洼，洿也，**皆洿池也；荆州呼潢也。**自關而東或曰洼，**烏蛙反；**或曰氾；**音汎；**東齊海岱之閒或曰浼，**音漫；**或曰㶄。**音湯㶄；

记：疑氾、㶄同源。

**庸、恣**[**佽**]**、**今俗亦名更代作爲恣作也。**比、**音比次；**侹、更、佚**[**迭**]**、遞，代也。齊曰佚，**音蹉跌；**江淮陳楚之閒曰侹，**音挺直；**餘四方之通語也。**

记：比次二字成语。

**氓，民也。**民之總名。氓，音萌；

**㐜**{**仇**}**，仇也。**謂怨仇也。朹，音舊；

记：㐜，本作朹，今正。按，㐜、仇同源。

**寓，寄也。**

记：已见上文。

**露，敗也。**

记：玉裁云，露之为言臚也。

**别，治也。**

**棖，法也。**救傾之法。

**謫，怒也。**相責怒也。謫，音責；

**閒，非也。**

**格，正也。**

记：格者，止其非者。正者，从止、一。閣，所以止扉者。

**𣀷，數也。**偶物爲麗，故云數也。

**軫**[**紾**]**，戾也。**相了戾也。軫，江東音善。

**㞕，潔**[**絜**]**也。**謂潔淸也。㞕，音薛；

记：未闻。

**諄**[**敦**]**，罪也。**謂罪惡也。諄，章順反；

**俚，聊**[**僇**]**也。**謂苟且也。俚，音吏；

记：无俚头。

**梱**[**稛**]**，就也。**梱梱，成就貌。梱，恪本反；

**苙**{**笠**}**，圂也。**謂蘭圂也。苙，音立；

记：未闻。

**廋**{**叜**}[**縮**]**，隱也。**謂隱匿也。廋，音捜索也；

记：依成国。

**銛，取也。**謂挑取物。銛，音忝；

**棖，隨也。**棖柱令相隨也。

记：盖依仗义。

**儓**{**嬯**}**、𧟵**{**服**}[**僰**]**，農夫之醜稱也。南楚凡罵傭賤謂之田儓，**㑣儓，駑鈍貌。或曰「僕臣儓」，亦至賤之號也；音臺；**或謂之𧟵，**𧟵，丁健貌也。音僰，廣雅以爲奴，字作僰，音同；**或謂之辟。辟，商人醜稱也。**辟辟，便黠貌也。音擘。

记：儓、呆古今字。辟者，未闻。

**庸謂之倯**{**松**}[**庸**]**，轉語也。**倯，猶保倯也。今隴右人名孏爲倯。相容反。

记：庸、慵古今字。倯、忪古今字。庸、倯又同源。

**褸裂、須捷、挾斯，敗也。南楚凡人貧衣被醜敝謂之須捷**[**須𧚨**]**。**須捷，狎翣也；**或謂之褸裂，**衣壞貌；音縷；**或謂之襤褸，故左傳曰：「篳路襤褸，以启山林。」殆謂此也。**篳路，柴車；**或謂之挾斯**[**挾澌**]**。器物敝亦謂之挾斯。**挾斯，猶挾變也。

**𢷏**{**㯷**}**、鋌、澌，盡也。南楚凡物盡生者曰𢷏生。**今種物皆生云𢷏地生也；音打𢷏；**物空盡者曰鋌；**音挺；**鋌、賜**[**澌**]**、**亦中國之通語也。**𢷏、澌皆盡也。賜、澌，語之轉也。**

记：賜、澌同源。本作「鋌，賜也」「鋌，空也，語之轉也」，今正。

**𢷏**{**㯷**}**、翕**[**吸**]**、葉**[**疊**]**，聚也。楚謂之𢷏，**𢷏屬，藂相著貌。**或謂之翕。葉，楚通語也。**

记：𢷏，参段氏㯷字注。

**斟，益也。**言斟酌益之；**南楚凡相益而又少謂之不斟。凡病少愈而加劇亦謂之不斟，或謂之何斟。**言雖少損無所益也。

**差**{**瘥**}**、閒、知，愈**{**瘉**}**也。南楚病愈者謂之差，或謂之閒，**言有閒隙；**或謂之知。知，通語也。或謂之慧，或謂之憭，**慧、憭，皆意精明；**或謂之瘳，或謂之蠲，**蠲，亦除也。音涓，一音圭。**或謂之除。**

记：知，未闻。杨君列慧字，盖谓快意也，疾籀文从知，亦训快，末知然否？蠲者，盖从嗌得谊。

# **卷四**

**襌衣，江淮南楚之閒謂之褋，**楚辭曰：「遺余褋兮澧浦。」音簡牒；**關之東西謂之襌衣。有袌者，**前施袌囊也。房報反；**趙魏之閒謂之袏衣**{**左衣**}**；無袌者謂之裎衣。**音逞；**古謂之深衣。**制見禮記。

**襜褕，江淮南楚謂之𧝎褣**{**童容**}**，**𧝎，裳凶反；**自關而西謂之襜褕，其短者謂之裋褕，**裋，音豎；**以布而無緣、敝而紩之謂之襤褸。自關而西謂之䘪䘿**{**充屈**}**，**俗名䘿掖。音倔；**其敝者謂之緻**[**𧝉**]**。**緻，縫納敝，故名之也。丁履反。

**汗襦，**亦呼爲掩汗也；襦，廣雅作褕；**江淮南楚之閒謂之䙢**{**曾**}**；**音甑；**自關而西或謂之袛裯；**袛，音氐。裯，丁牢反。**自關而東謂之甲襦；陳魏宋楚之閒謂之襜襦，或謂之襌襦。**今或呼衫爲襌襦。

记：䙢，未闻。

**帬，陳魏之閒謂之帔，**音披；**自關而東或謂之襬**{**罷**}[**帔**]**。**今關西語然也。音碑。

记：帔、襬同源。

**蔽厀，江淮之閒謂之褘，**音葦，或暉；**或謂之袚，**音沸；**魏宋南楚之閒謂之大巾，自關東西謂之蔽厀，齊魯之郊謂之袡**{**冉**}[**襜**]**。**袡，昌詹反。

记：袡者，太炎云，衣边曰襜，音转为袡，龟甲边曰䶲。

**襦，**字亦作褕，又襦無右也。**西南蜀漢謂之曲領，或謂之襦。**

**褌**{**㡓**}**，陳楚江淮之閒謂之䘴**{**𢃓**}**。**䘴，息勇反。

**袴**{**絝**}**，齊魯之閒謂之䙭**{**褰**}**，**傳曰：「徵䙭與襦。」音騫；**或謂之襱。**今俗呼袴踦爲襱。音鮦魚。**關西謂之袴。**

**褕謂之袖。**襦䙭有袖者，因名云。

**衱**{**及**}[**襋**]**謂之褗。**卽衣領也。衱褗，劫偃兩音。

记：衱，说文作襋，小戴记作袷。今按，同源。系联：㠷，读若蛤〔𢕬，一曰馺字〔翜，一读若瀒，一读若歰〔瀒，一曰棘省声〕〕〕。

**袿**{**圭**}**謂之裾。**衣後裾也。或作袪，廣雅云「衣袖」。

记：郭注又见尔雅，玉裁以为其说非是。

**褸謂之衽。**衣襟也。或曰裳際也。

**褸謂之緻**[**𧝉**]**。**襤褸，綴結也。

**裯謂之襤。**袛裯，敝衣，亦謂襤褸；

**無緣之衣謂之襤。無袂之衣謂之䙃。**袂，衣袖也，音藝。䙃，音慢惰；**無𧙥之袴謂之襣**{**鼻**}**。**袴無踦者，卽今犢鼻褌也。𧙥亦襱，字異耳。

**䘯**{**綃**}**謂之袩**{**占**}[**㡇**]**。**未詳其義。所交、丁俠兩反。

**衿**{**䘳**}**謂之交。**衣交領也。

**裺謂之襦。**裺，尖劍反。

**襜謂之䘸**{**掖**}**。**衣掖下也。

**佩紟謂之裎**[**綎**]**。**所以系玉佩帶也。紟，音禁。

**褸謂之袩**{**占**}[**㡇**]**。**卽衣衽也。

**覆䘹**{**覆卒**}**謂之襌衣。**䘹，作憒反；**偏襌謂之襌襦。**卽衫也。

记：皆未闻。

**𧘑繵**{**約纏**}**謂之襌。**今又呼爲涼衣也。𧘑襌，灼纏兩音。

记：说文：「約，纏束也。」钱绎以为約误、礿正。暂不能定。

**袒飾謂之直袊**{**直領**}**。**婦人初嫁，所著上衣直袊也。袒音但。

**襃明謂之袍。**廣雅云：「襃明，長襦也。」。

**繞袊**{**繞領**}**謂之帬。**俗人呼接下，江東通言下裳。

**懸裺**{**縣裺**}**謂之緣。**衣縫緣也。裺，音掩。

**絜襦謂之蔽厀。**廣異名也。

**裪𥛯**{**陶矞**}[**韜繘**]**謂之袖。**衣褾。江東呼䘼，音婉。𥛯音橘；

**帍裱**{**扈表**}[**扈襮**]**謂之被巾。**婦人領巾也。裱，方廟反；

**繞䋸**{**繞盾**}**謂之𧞶裺**{**𧛔裺**}**。**衣督脊也。䋸，音循。

**厲**[**烈**]**謂之帶。**小爾雅曰：「帶之垂者爲厲。」

记：钱绎曰：厲之为言烈也。上文云「烈，餘也」。按，系联：𪗿读若剌〔蠇读若賴〕。

**襎裷**{**幡卷**}[**幡㠾**]**謂之幭。**卽帊幞也。襎裷，煩冤兩音；幭，亡别反。

记：系联：卷从𢍏声〔奥从𢍏声，宛也〕。钱绎曰，裷、㠾同源，似是。

**繄袼**{**繄絡**}**謂之䙔。**卽小兒㳄衣也。翳、洛、漚三音。

**楚謂無緣之衣曰襤，紩衣謂之褸，秦謂之緻**[**𧝉**]**。自關而西秦晉之閒無緣之衣謂之䘪䘿**{**充屈**}**。**嫌上說有未了，故復分明之。

**複襦，江湘之閒謂之𧞀**{**裋**}**，**音豎；**或謂之筩褹**{**桶褺**}**。**今筩袖之襦也。褹卽袂字耳。

记：褹卽袂字，玉裁不解，今按，褹为讹字，当是从衣、執声。系联：櫱，缺也〔𣡌或作𣖂〔執从㚔声〕〕。玉篇牛祭切，非。景纯注亦非。筩者，犹甬道，狭而长也，今依释名，以桶为正字。

{**絝**}**大袴謂之倒頓**{**到頓**}**，**今雹袴也；**小袴謂之䘨𧘈**{**交尞**}**。**今𧝜袴也。皎了兩音。**楚通語也。**

**𢄐，巾也。**巾，主覆者，故名𢄐也；**大巾謂之𢁥。**江東通呼巾𢁥耳。音芬；**嵩嶽之南，**嵩高，中岳山也，今在河南陽城縣；**陳潁之閒謂之帤，**奴豬反；**亦謂之𢄐。**

**絡頭，帞頭**{**佰頭**}**也。紗繢**{**鈔繢**}**、䰎帶、䰂帶**{**采帶**}**、𢂺**{**𣦼**}[**帴**]**、㡋**{**奄**}[**裛**]**，幧頭也。**今之偏疊幧頭也；**自關而西秦晉之郊曰絡頭，南楚江湘之閒曰帞頭，**音貊；**自河以北趙魏之閒曰幧頭，或謂之𢂺，**音綪，亦千；**或謂之㡋。**于怯反；**其偏者謂之䰎帶。**羌位反；**或謂之䰂帶。**䰂亦結也。音菜；

**覆結**[**覆䯰**]**謂之幘巾，或謂之承露，或謂之覆䰂**{**覆采**}**。皆趙魏之閒通語也。**今結籠是也。

**屝、屨、麤**{**𧆓**}**，履也。徐兗之郊謂之屝，**音翡；**自關而西謂之屨。中有木者謂之複舄，自關而東謂之複履。其庳者謂之𩊁下**{**夗下**}**，**音婉；**襌者謂之鞮，**今韋鞮也；**絲作之者謂之履，麻作之者謂之不借，麤者謂之屨，東北朝鮮洌水之閒謂之䩕角。**音卭；**南楚江沔之閒總謂之麤。**沔水，今在襄陽；**西南梁益之閒或謂之㞜**{**妥**}**，**他囘反，字或作「𡲾」，音同；**或謂之䋀。**乎瓦反，一音畫；**履，其通語也。徐土邳圻之閒，**今下邳也。圻，音祈；**大麤謂之䩕角。**今漆履有齒者。

记：㞜者，委、妥可转注。其制未闻。

**緉、𦄍**{**爽**}[**雙**]**，絞也。關之東西或謂之緉，**緉，音兩；**或謂之𦄍。**音爽；**絞，通語也。**謂履中絞也。音校。

记：𦄍者，玉裁谓𦄍之为言雙也，今暂从之。

**纑謂之縝**{**鬒**}**。**謂纑縷也。縝，音振。

# **卷五**

**鍑，**釜屬也。音富；**或謂之鑊。北燕朝鮮洌水之閒或謂之錪，**音腆；**或謂之鉼**{**餅**}**。**音餅；**江淮陳楚之閒謂之錡，**或曰三腳釜也。音技；**或謂之鏤。吳揚之閒謂之鬲。**音歴。**釜，自關而西或謂之釜，或謂之鍑。**鍑亦釜之總名。

记：鉼，其制未闻。

**甑，自關而東謂之甗，**音言；**或謂之鬵，**涼州呼鉹；𩱕音岑。**或謂之酢餾**[**笮餾**]**。**音屋霤。

记：皆蒸器。广雅：「餾、飵，熭也。」酢之为言炸，依说文则当作笮。

**盂，**音于；**宋楚魏之閒或謂之盌。**烏管反；**盌謂之盂，或謂之銚銳。**銚，謠音；**盌謂之櫂**[**銚**]**，盂謂之柯**[**閜**]**。**轉相釋者，廣異語也；**海岱東齊北燕之閒或謂之𥁠**{**卷**}**。**音書卷。

记：杨琼注苟子引方言佚文：「盌謂之榶，盂謂之柯。」櫂、銚同源。

**㿿**{**疋**}[**雅**]**、椷**[**㔶**]**、盞**{**醆**}**、䀀**{**氾**}**、閜、𥂸**{**楊**}**、𥂓**{**麻**}**，桮也。秦晉之郊謂之㿿；**所謂伯㿿者也；音雅；**自關而東趙魏之閒曰椷，**音封緘；**或曰盞，**最小桮也。音酒醆；**或曰䀀。**薄淹反；**其大者謂之閜，**呼雅反；**吳越之閒曰𥂸，**又章反；**齊右平原以東或謂之𥂓。**音摩；**桮，其通語也。**

记：䀀、𥂸、𥂓，未闻。

**㼖**{**蠡**}**，**瓠勺也。音麗；**陳楚宋魏之閒或謂之簞，或謂之𣟵**{**戲**}**，或謂之瓢。**今江東通呼勺爲𣟵。音羲。

记：𣟵者，广韵云，「匜，似桸，可以注水。」故钱绎谓𣟵、桸同。存疑。

**案，陳楚宋魏之閒謂之𣞐**{**寫**}**，自關東西謂之案。**

**桮𥯛**{**桮笿**}**，**盛桮器籠也。**陳楚宋衞之閒謂之桮𥯛，又謂之豆筥；自關東西謂之桮𥯛。**

**箸筩**[**箸籠**]**，**盛朼箸籫也；**陳楚宋魏之閒謂之筲**{**䈰**}**，**音鞭鞘；**或謂之籯；**漢書曰：「遺子黃金滿籯。」音盈也；**自關而西謂之桶𣞷**{**桶蔥**}**。**今俗亦通呼小籠爲桶𣞷。桶，或作筩，音籠冠。𣞷，蘇勇反。

**㼚**{**亢**}**、瓭**{**冘**}**、𤮢**{**廡**}**、䍃、㽀**{**奠**}**、㼻**{**從**}**、甀**{**𦉈**}**、瓮、瓿甊**{**瓿婁**}[**䍌婁**]**、瓨、㽈**{**疑**}**，甖**{**罌**}**也。靈桂之郊謂之㼚，**今江東通呼大瓮爲㼚；㼚，音岡；**其小者謂之瓭；**瓭，都感反，亦音沈；**周魏之閒謂之𤮢；**今江東亦呼甖爲𤮢子；𤮢，音舞；**秦之舊都謂之㽀；**㽀音鄭；**淮汝之閒謂之䍃；**䍃音由；**江湘之閒謂之㼻。**㼻，胙江反；**自關而西晉之舊都河汾之閒，**汾水出太原，經絳北，西南入河。**其大者謂之甀，**甀，度睡反；**其中者謂之瓿甊；**瓿，音部。甊，洛口反；**自關而東趙魏之郊謂之瓮，或謂之甖；東齊海岱之閒謂之㽈。**㽈，牛志反；**甖，其通語也。**甖，于庚反；

记：玄应音义引方言佚文：「瓿甊、瓨，罌也。」今补。正字通云瓨与㼚同，大缪！

**罃，****陳魏宋楚之閒曰㼶**{**俞**}[**臾**]**，**音臾；**或曰****㼡**{**朱**}[**臾**]**；**音殊；**燕之東北朝鮮洌水之閒謂之瓺**{**長**}**；**音暢，亦腸；**齊之東北海岱之閒謂之儋**{**詹**}**；**所謂家無儋石之儲者也。音儋荷，字或作甔。**周洛韓鄭之閒謂之甀**{**𦉈**}**，或謂之罃。**

记：罃、㼶、㼡同源。系联：䤅，投也〔静女其𡚾，今本作袾〔褮，一读若袾〕〕。

**罃謂之㼰。**音鼓鼙。

记：罃，方言、尔雅皆作罂。

**𦉨**{**𦉥**}**謂之㽄**{**斯**}**。**

**缶謂之瓿㼴**{**瓿禺**}[**䍌禺**]**，**卽盆也。音偶。**其小者謂之瓶**{**缾**}**。**

记：瓿㼴者，钱绎云即合音为缶。余疑即上文瓿甊。

**罃甈謂之盎。**案爾雅甈，康瓠，而方言以爲盆，未詳也。甈，卻罽反。盎，烏浪反。**自關而西或謂之盆，或謂之盎；其小者謂之升甌。**惡牟反，亦音憂。**甂，**音邊；**陳魏宋楚之閒謂之㼵**{**是**}[**榹**]**；**今河北人呼小盆爲㼵子。㼵，杜啓反。**自關而西謂之甂，其大者謂之甌。**

记：钱译谓「升甌甂」当断为「升。甌甂」，广雅：「升，短也」。㼵、碟古今字，说文作榹，许君从史黄门耳。系联：緹或作衹〔世从乁声〕。

**所以注斛，**盛米穀寫斛中者也；**陳魏宋楚之閒謂之䈪**{**鬲**}**，**今江東亦呼爲䈪，音巫覡；**自關而西謂之注箕，陳魏宋楚之閒謂之籮**{**羅**}**。**䈪亦籮屬也，形小而高，無耳。

记：疑䈪、籮同源。

**炊䉛謂之縮**[**籔**]**，**漉米䉛也；**或謂之𥰞**{**叜**}[**籔**]**，**音藪；**或謂之㔯**{**㕣**}[**匴**]**。**江東呼淅籖。音旋。

记：縮、叜同源。

**篝，**今薰籠也。**陳楚宋魏之閒謂之牆居。**

**扇，自關而東謂之箑，**今江東亦通名扇爲箑。音䈉。**自關而西謂之扇。**

**碓機**[**碓磑**]**，**碓梢也；**陳魏宋楚自關而東謂之梴。**音𢌛；**磑或謂之䃀**{**妻**}**。**卽磨也。錯碓反。

记：機、磑同源。䃀者，广雅：「㼮㼽，磨也」。

**繘，**汲水索也。**自關而東周洛韓魏之閒謂之綆，或謂之絡**[**落**]**。**音洛。**關西謂之繘。**音橘。

**櫪**{**歷**}[**翮**]**，**養馬器也；**梁宋齊楚北燕之閒或謂之樎**{**宿**}[**槽**]**，**音縮；**或謂之皁**{**草**}[**槽**]**。**皁隸之名，於此乎出？

记：长槽谓之櫪，犹羽莖谓之翮，小尔雅：「歷，久也。」樎之为言修长、皁之为言束也，樎、皁同源。钱绎所谓「櫪之为言苙」、「樎之为言宿」云云，此臆说。景纯「皁隸」云云，更是无稽之谈。

**飤馬槖，自關而西謂之裺囊**[**裛囊**]**，**音䳺；**或謂之裺篼**[**裛篼**]**；或謂之㡞篼**{**婁篼**}**；**音樓；**燕齊之間謂之帪**{**振**}**。**廣雅作「振」，字音同耳。

记：帪者，说文：「㐭，穀所振入也。」

**鉤，**懸物者；**宋楚陳魏之閒謂之鹿觡，**或呼鹿角；**或謂之鉤格；自關而西謂之鉤，或謂之䥩**{**微**}**。**音微。

**臿，燕之東北朝鮮洌水之閒謂之𣂀；**此亦鍫聲轉也。湯料反；**宋魏之閒謂之鏵**{**華**}[**㭉**]**，或謂之鍏**{**韋**}[**䤥**]**；**音韋；**江淮南楚之閒謂之臿；沅湘之閒謂之畚；趙魏之閒謂之喿**[**銚**]**；**字亦作鍫也；江東又呼鍫刃爲鐅，普蔑反。**東齊謂之梩**{**㭒**}**。**音駭。

记：鍏者，说文作䤥。系联：帷或作𠥛〔出，推也〔出、兀可转注〔危，阢也〕〕〕。

**杷，**有齒曰杷，無齒爲朳；朳音八。**宋魏之閒謂之渠挐**[**𣚏挐**]**，**今江東名亦然。挐，諾豬反；**或謂之渠疏**[**𣚏挐**]**。**語轉也。

记：渠挐、渠疏叠韵同源。渠、𣚏是否同源，俟攷。

**僉，**今連枷，所以打穀者；**宋魏之閒謂之欇殳**{**𣠞殳**}**，**亦杖名也；音殊。**或謂之度，**今江東呼打爲度。音量度也；**自關而西謂之棓，**蒲項反；**或謂之柫；**音拂；**齊楚江淮之閒謂之柍，**此皆打之別名也；音悵怏，亦音車鞅。**或謂之桲**{**孛**}[**柫**]**。**音勃。

记：桲、柫同源。

**刈鉤**{**乂鉤**}**，江淮陳楚之閒謂之鉊，**音昭；**或謂之鐹**{**過**}[**戈**]**；**音果；**自關而西或謂之鉤，或謂之鎌，或謂之鍥。**音結。

**薄，宋魏陳楚江淮之閒謂之䒼，或謂之麴**{**匊**}[**䒼**]**；**此直語楚聲轉耳。**自關而西謂之薄，南楚謂之蓬薄。**

记：麴、䒼同源。

**橛**{**橜**}**，燕之東北朝鮮洌水之閒謂之椴**{**段**}**。**揭杙也。江東呼都。音段。

**槌，**縣蠶薄柱也。**宋魏陳楚江淮之閒謂之植**[**㭙**]**，**音值；**自關而西謂之槌，**度畏反；**齊謂之样{羊}。**音陽；**其橫，關西曰㮳**{**栚**}**，**亦名校，音交。㮳，音朕。**宋魏陳楚江淮之閒謂之㯂**{**帶**}**，**音帶；**齊部謂之㭙。**丁革反；**所以縣㯂，關西謂之䌞**{**僉**}**，**力冉反；**東齊海岱之閒謂之繏**{**巽**}[**鐉**]**，**相卞反；**宋魏陳楚江淮之閒謂之𦇏，**音𢸃甲；**或謂之𤪹**[**𦇏**]**。**音𣞲。

记：方言笺疏删「音𣞲」，今不从。植、㭙同源。𦇏、𤪹同源。郭云校者，广雅作𣏠，释诂：「梏、较，直也。」故槌谓之植。

**簟，宋魏之閒謂之笙，**今江東通言笙；**或謂之籧䒼；自關而西或謂之簟，或謂之䇽**{**㪿**}**。**今云䇽，篾篷也；**其粗者謂之籧篨，**江東呼籧篨爲䉬，音廢。**自關而東或謂之篕掞**{**盇炎**}[**盇簟**]**。**音剡。

记：掞、簟同源。

**筕篖**{**行唐**}**，**似籧篨，直文而粗。江東呼笪，音靼；**自關而東周洛楚魏之閒謂之倚佯**{**倚羊**}**，**音羊。**自關而西謂之筕篖，南楚之外謂之篖。**

**牀，**牀版也。**齊魯之閒謂之簀，**音迮；**陳楚之閒或謂之笫。**音滓，又音姊；**其杠，北燕朝鮮之閒謂之樹，自關而西秦晉之閒謂之杠，南楚之閒謂之趙**[**桃**]**，**趙，當作桃，聲之轉也。中國亦呼杠爲桃牀，皆通語也；**東齊海岱之閒謂之𣘘**{**𣓀**}**。**音詵；**其上版**[**䡊**]**，衞之北郊趙魏之閒謂之牒，**簡牒；**或曰牑。**履屬。

记：牒，未闻。

**俎，几也。西南蜀漢之郊曰杫**{**止**}[**㮐**]**。**音賜；**榻前几，江沔之閒曰桯，**今江東呼爲承。音刑；**趙魏之閒謂之椸**[**㮐**]**。**音易；**几，其高者謂之虡**{**𧇽**}**。**卽筍虡也。音巨。

记：止、省盖合韵也，如渻丘，释名作阯丘；广雅輆𨊺，今林州读如亥等。

**籆，榬**{**袁**}[**爰**]**也。**所以絡絲者也。音爰；**兗豫河濟之閒謂之榬。絡謂之格**[**檷**]**。**所以轉籆絡車也。

记：格、檷同源。

**繀車，**蘇對反。**趙魏之閒謂之轣轆車**{**歷鹿車**}[**歷録車**]**，東齊海岱之閒謂之道軌。**

**戸鑰，自關而東陳楚之閒謂之鍵，**巨蹇反。**自關而西謂之鑰{𨷲}。**

**簙謂之蔽，或謂之箘。**音囷；**秦晉之閒謂之簙；吳楚之閒或謂之蔽，或謂之箭裏，或謂之簙毒**[**簙筑**]**，**簙箸，一名箭，廣雅云。**或謂之夗專，**夗，于辯反。專，音轉；**或謂之𠥙璇**{**尊旋**}**，**或曰竹器，所以整頓簙者。銓旋兩音；**或謂之棊。所以投簙謂之枰。**音評論。**或謂之廣平。所以行棊謂之局，或謂之曲道。圍棊謂之弈，自關而東齊魯之閒皆謂之弈。**

记：局之为曲也，详释名。

# **卷六**

**聳**{**𢕈**}**、奬**{**𤟌**}**，欲也。**皆强欲也。**荊吳之閒曰聳，**山頂反；**晉趙曰奬。自關而西秦晉之閒相勸曰聳，或曰奬。中心不欲而由旁人之勸語亦曰聳。凡相被飾亦曰奬。**

**聳**{**𢕈**}**、䏁，聾也。半聾，梁益之閒謂之䏁；**言胎䏁煩憒也。音宰；**秦晉之閒聽而不聰、聞而不達謂之䏁。生而聾，陳楚江淮之閒謂之聳。**言無所聞，常聳耳也；**荆揚之閒及山之東西雙聾者謂之聳。聾之甚者，秦晉之閒謂之𦘍。**言朏無所聞知也，外傳：「聾聩司火」，音蒯聵。𦘍，五刮反，**吳楚之外郊凡無耳者亦謂之𦘍。其言𦘍者，若秦晉中土謂𡐦**{**隓**}**耳者䎳也。**䎳，五刮反。

**陂、傜**{**㑾**}**，衺也。陳楚荆揚曰陂，**音偏頗；**自山而西凡物細大不純者謂之傜。**言俄傜也。音逍遙；

**由迪**{**邎迪**}**，正也。東齊青徐之閒相正謂之由迪。**

**㥏、恧，慙也。荆揚青徐之閒曰㥏，**音腆；**若梁益秦晉之閒言心内慙矣；山之東西自愧曰恧；**小雅曰：「心愧爲恧」；人力反，又女六反；**趙巍之閒謂之䀣。**音密，亦祕。

**謇**{**蹇**}**、展**[**蹇**]**，難也。齊晉曰謇。**音蹇；**山之東西凡難貌曰展。荆吳之人相難謂之展，若秦晉之言相憚矣。齊魯曰燀**[**憚**]**。**難而雄也。昌羨反。

**胥、由**{**邎**}**，輔也。**皆謂輔持也。**吳越曰胥，**相也；**燕之北鄙曰由。**正也。

**蛩㤨，戰慄**{**戰栗**}**也。荆吳曰蛩㤨。蛩㤨，又恐也。**鞏恭兩音。

**錪、錘，重也。東齊之閒曰錪，**吐本反；**宋魯曰錘。**直睡反。

记：錪之为言镇也，见释名。今人犹云沉甸甸。

**鋡**{**含**}**、龕**[**堪**]**，受也。**今云龕囊，依此名也。**齊楚曰鋡，**音含；**揚越曰龕。受，盛也，猶秦晉言容盛也。**

记：含，合也。见释名。鋡、龕同源。后人亦作函。

**矔、眮，轉目也。梁益之閒瞋目曰矔，轉目顧視亦曰矔，**音慣習；**吳楚曰眮。**音侹侗。

**逴、騷**[**簫**]**、𡯴**{**逴**}**，蹇也。**跛者行𧿒踔也；**吳楚偏蹇曰騷，**先牢反；**齊楚晉曰逴。**行略逴也。勑略反。

**𤺊、嗌，噎也。**皆謂咽痛也。音翳。**楚曰𤺊；**音斯；**秦晉或曰嗌，**惡介反；**又曰噎。**

**怠**[**殆**]**、阤，壞也。**謂壞落也。阤，音蟲豸；

**㘿**{**涅**}[**墊**]**、墊，下也。凡柱而下曰㘿，**音涅；**屋而下曰墊。**丁念反。

**伆**{**勿**}**、邈，離也。**謂乖離也。**楚謂之越，或謂之遠；吳越曰伆。**音刎；

**顚、頂，上也。**

**誣、䛳，与也。吳越曰誣；荆齊曰䛳与**{**㛪与**}**，**於劍反；**猶秦晉言阿与。**相阿与者，所以致誣䛳。

**掩**[**揜**]**、𡩡，取也。自關而東曰掩，自關而西曰𡩡，或曰狙**[**抯**]**。**狙伺也。

**䁙、䀩，視也。東齊曰䁙，吳揚曰䀩。**今中國亦云目䀩也。音略；**凡以目相戲曰䁙。**烏拔反；

**遙**[**繇**]**、廣，遠也。梁楚曰遙。**

**汩**[**𡿯**]**、遙**[**搖**]**，疾行也。南楚之外曰汩，**汩汩，急貌也。汩，于筆反；**或曰遙。**

**蹇、妯**[**怞**]**，𢺕也。**謂躁夒也；**人不靜曰妯，秦晉曰蹇，齊宋曰妯。**音迪。

**絓**[**佳/閨**]**、挈、𠎽**{**煢**}[**赹**]**、介，特也。楚曰𠎽，**𠎽，古煢字；**晉曰絓，**音乖；**秦曰挈，**口八反；**物無耦曰特，獸無耦曰介。**傳曰：「逢澤有介麋」。**飛鳥曰雙，鴈曰乘。**

记：从圭、介声字，亦有大谊，广雅：「佳，大也」，特与大相成。广雅又曰：「凯，大也」，介甲、铠甲一也。

**台**[**駘**]**、旣，失也。宋魯之閒曰台。**

**旣、隱**[**𤔌**]**、據，定也。**

**稟**[**凜**]**、浚**[**夋**]**，敬也。秦晉之閒曰稟，齊曰浚。吳楚之閒自敬曰稟。**

**悛、懌**[**譯**]**，改也。自山而東或曰悛，**音銓；**或曰懌。**論語曰：「悅而不懌」。音奕；

**坻、坥，場也。梁宋之閒蚍蜉䵓鼠之場謂之坻。**䵓鼠，蚡鼠也；音水汦；**螾場謂之坥。**螾，蛐蟮也，其糞名坥。螾音引。場，音傷；音癰疽；

**徥、用，行也。朝鮮洌水之閒或曰徥。**徥徥，行貌。度揩反。

**鋪頒**[**布班**]**，索**[**𡩡**]**也。東齊曰鋪頒，**鋪音敷。**猶秦晉言抖藪**{**斗藪**}**也。**謂斗藪舉索物也。

记：抖藪者，太炎云，由肃来。

**參、蠡，分也。**謂分割也。**齊曰參，楚曰蠡，**音麗；**秦晉曰離。**

**𤺊、披**[**柀**]**，散也。東齊聲散曰𤺊，器破曰披，秦晉聲變曰𤺊，器破而不殊其音亦謂之𤺊。器破而未離謂之璺**{**釁**}**，**音問；**南楚之閒謂之𢻹**{**㠲**}**。**妨美反,一音圯塞。

记：璺者，今林州习用，如崩璺。又歇后语：「打破砂锅璺到底。」

**緍、緜，施也。秦曰緍，趙曰緜，吳越之閒脫衣相被謂之緍緜。**相覆及之名也。緍音旻；

**悀**{**涌**}**、愊**{**畐**}**，滿也。凡以器盛而滿謂之悀，**言涌出也；音踊；**腹滿曰偪。**言勅偪也。妨逼反；

**徯醯、冉鐮{冉鎌}，危也。東齊㨳物而危謂之徯醯，**㨳，居枝反。醯音醢酢；**僞物謂之冉鐮。**音髯；

记：上文云：僞谓之扤。

**紕**[**比**]**、繹、督、雉**[**夷**]**，理也。秦晉之閒曰纰，**音毗；**凡物曰督之，**言正理也；**絲曰繹之。**言解繹也。音亦；

**矤、呂，長也。東齊曰矤，**古矧字。**宋魯曰呂。**

**䠇**{**屈**}[**𠢤**]**、膐**{**呂**}**，力也。東齊曰䠇，**律䠇，多力貌；**宋魯曰膐。膐，田力也。**謂耕墾也。

记：䠇，今俗谓倔强，说文作𠢤彊。

**瘱、𧫚**{**帶**}[**諟**]**，審也。齊楚曰瘱，**音瘞埋，又翳；**秦晉曰𧫚。**音瓜蔕。

**𧬇𧫚**{**壹帶**}[**瘱諟**]**，諟也。**諟亦審，互見其義耳。音帝。**吳越曰𧬇𧫚。**𧬇音翳；𧫚亦音蔕；

**揞**{**音**}[**揜**]**、揜、錯、摩，藏**[**臧**]**也。荆楚曰揞，**烏感反；**吳揚曰揜，周秦曰錯，**音酢。**陳之東鄙曰摩。**

**袪摸**{**去莫**}**，去也。齊趙之總語也，袪摸猶言持去也。**

记：未闻。

**舒勃，展也。東齊之閒凡展物謂之舒勃。**

**摳揄，旋也。秦晉凡物樹稼早成熟謂之旋，燕齊之閒謂之摳揄。**

**絙、筳，竟也。秦晉或曰絙，**岡鄧反；**或曰竟，楚曰筳。**湯丁反。

**𢸴**{**閻**}**、𠟪**{**業**}[**接**]**，續也。秦晉續折謂之𢸴，**音剡；**繩索謂之𠟪。**音妾。

记：钱绎谓𠟪、緁同源。

**擘**[**襞**]**，**音檗；**楚謂之紉。**今亦以綫貫針爲紉。音刃。

记：缝纫机。说文「詘，一曰屈襞」、「襞，韏衣也」。

**閻苫，開也。東齊開戸謂之閻苫，楚謂之闓。**亦開字也。

**杼、柚**[**軸**]**，作也。東齊土作謂之杼，水作謂之柚。**

记：戴东原引诗：「小东大东，柕柚其空。」钱铎驳其非。存参。

**厲、卬，爲也。**爾雅曰：「俶、厲，作。」作，亦爲也。**甌越曰卬，吳曰厲。**

**戲、憚，怒也。齊曰戲，楚曰憚。**

记：盛气而怒。

**爰**[**咺**]**、喛**{**爰**}[**咺**]**，恚也。**謂悲恚也。**楚曰爰，秦晉曰喛，皆不欲譍而强畣**[**荅**]**之意也。**

**𠋢**{**叜**}**、艾，長，老也。東齊魯衞之閒凡尊老謂之𠋢，或謂之艾；**禮記曰：「五十曰艾」；**周晉秦隴謂之公，或謂之翁；南楚謂之父，或謂之父老。南楚𤄗洭之閒，**洭水在桂陽。㬥匡兩音。**母謂之媓**{**皇**}**，謂婦妣曰母姼**[**母媞**]**，稱婦考曰父姼**[**父媞**]**。**古者通以考妣爲生存之稱。音多。

记：姼者，钱绎云，即爹字。

**巍、嶢、崝、嶮**{**險**}**，高也。**嶕嶢、崝嵤，皆高峻之貌也。

**猒**[**懕**]**、塞**[**㥶**]**，安也。**物足則定。

记：安当按压解。

**㥄**{**夌**}[**憐**]**、𢜮，憐也。**㥄音夌；𢜮，亡主反。

记：㥄、憐已见上。

**掩、翳，薆**{**𥴨**}**也。**謂蔽薆也，詩曰：「薆而不見」。音愛。

**佚愓，緩也。**跌唐兩音。

# **卷七**

**諄憎**[**敦憎**]**，所疾也。宋魯凡相惡謂之諄憎，**諄，之潤反。**若秦晉言可惡矣。**

**杜、蹻，歰也。趙曰杜，**今俗語通言歰如杜，杜棃子歰，因名之；**山之東西或曰蹻。**卻蹻，燥歰貌。蹻，音笑噱。

记：蹻，未闻。

**𠄏**[**䄪**/**到**]**、抗，縣也。趙魏之閒曰𠄏，自山之東西曰抗；燕趙之郊縣物于臺之上謂之𠄏。**了𠄏，縣物貌。丁小反。

记：𠄏，旧本作佻，今依玄应音义正。今俗谓上吊，即此字。

**發、稅**[**挽**]**，舍車也。**舍，宜音寫；**東齊海岱之閒謂之發，**今通言發寫也；**宋趙陳魏之閒謂之稅。**稅猶脫也。

**肖、類，法也。齊曰類，西楚梁益之閒曰肖。秦晉之西鄙自冀隴而西使犬曰哨**[**嗾**]**，**冀縣，今在天水；音騷；**西南梁益之閒凡言相類者亦謂之肖。**肖者，似也。

记：哨者，说文作嗾。系联：肖从小声〔炒，说文作𩱦〔鄒生，或作鯫生〔奏，鯫也〔蔟，奏也〕〕〕〕。

**憎、懹**{**讓**}**，憚也。**相畏憚也。**陳曰懹。**

**譙、讙，讓也。齊楚宋衞荆陳之閒曰譙，**字或作誚；**自關而西秦晉之閒凡言相責讓曰譙讓，北燕曰讙。**火袁反。

**僉、胥，皆也。自山而東五國之郊曰僉，**六國惟秦在山西。**東齊曰胥。**

**侔莫**[**勖慔**]**，强**[**彊**]**也。北燕之外郊凡勞而相勉若言努力者謂之侔莫。**

**𠌖倯**{**巩松**}[**巩庸**]**，罵也。**羸小可憎之名也。**燕之北郊曰𠌖倯。**𠌖，音邛竹。

记：倯者，上文云「庸又谓倯，转语也。」钱绎云今吴语有此语，俟来日请教达者。

**展**[**眞**]**、惇，信也。東齊海岱之閒曰展，燕曰惇。**惇亦誠信貌。

记：展者，上文已见。

**斯、𨤏**{**播**}**，離也。齊陳曰斯，燕之外郊朝鮮洌水之閒曰𨤏。**

**蝎**[**逮**]**、噬**[**逮**]**，逮也。東齊曰蝎，**音曷；**北燕曰噬。**音卜筮。**逮，通語也。**

记：蝎、噬、逮同源。系联：殔，翳也〔翳，是也〔緹或作衹〔紲，制也〔誓，制也〔逝，读若誓〔噬，韩诗作逝〕；𤸪，制也〔𨘇读若害〔𤪍读若曷〕〕〕〕〕〕〕。

**皮傅、彈憸，强**[**彊**]**也。**謂强語也。**秦晉言非其事謂之皮傅，東齊陳宋江淮之閒曰彈憸。**音僉；

**膊、曬、晞，㬥也。東齊及秦之西鄙言相㬥僇爲膊。**㬥僇，謂相㬥𣩊惡事。音膊脯；**燕之外郊朝鮮洌水之閒凡㬥肉發人之私、披牛羊之五藏謂之膊。㬥五穀之類，秦晉之閒謂之曬，**霜智反；**東齊北燕海岱之郊謂之晞。**

**熬、㷅**{**取**}[**𩱦**]**、煎、㷶**{**備**}[**𤐸**]**、鞏**[**烘**]**，火乾也。凡以火而乾五穀之類，自山而東、齊楚以往謂之熬，關西隴冀以往謂之㷶，**皮力反；**秦晉之閒或謂之㷅；**卽𩱈字也。創眇反；**凡有汁而乾謂之煎，東齊謂之鞏。**音拱手。

**胹、飪、亨、爛、糦、酋**[**秋**]**、酷**[**焅**]**，熟也。自關而西秦晉之郊曰胹，**音而；**徐揚之閒曰飪，**音荏；**嵩嶽以南陳潁之閒曰亨。自河以北趙魏之閒火熟曰爛，氣熟曰糦，**音熾；**久熟曰酋，**音囚。**穀熟曰酷。熟，其通語也。**

**嫢盈，怒也。燕之外郊朝鮮洌水之閒，凡言呵叱者謂之嫢盈。**

记：不解。

**䠆𨂣**{**長敄**}**、隑企**{**豈企**}**，立也。東齊海岱北燕之郊跪謂之䠆𨂣，**今東郡人亦呼長跽爲䠆𨂣；𨂣，音務；**委痿謂之隑企。**腳躄不能行也。企，欺豉反；

**瀧涿謂之霑漬。**瀧涿猶瀨滯也。音籠。

**希**{**晞**}**、鑠，摩也。燕齊摩鋁**{**呂**}[**鑢**]**謂之希。**鋁音慮。

**平均，賦也。燕之北鄙、東齊北郊凡相賦斂謂之平均。**

**羅謂之離，離謂之羅。**皆行列物也。

**釗**[**迢**]**、超**[**迢**]**，遠也。燕之北郊曰釗，東齊曰超。**

记：釗、超同源，今通作迢遥。

**漢漫**[**熯懣**]**、䀼眩**{**辰眩**}**，懣也。朝鮮洌水之閒煩懣謂之漢漫，顚眴謂之䀼眩。**䀼，音瞋恚，眩，音懸。

**憐職，愛**[**㤅**]**也，言相愛憐者吳越之閒謂之憐職。**

**茹，食也。吳越之閒凡貪飲食者謂之茹。**今俗呼能粗食者爲茹。音勝如。

**竘、貌，治也。**謂治作也。**吳越飾貌爲竘，**恪垢反。**或謂之巧。**語楚聲轉耳。

**煦、煆**{**叚**}[**煦**]**，熱也，乾也。**熱則乾燥。**吳越曰煦煆。**煦，音州吁；煆，呼夏反；

记：煦、煆同源，系联：竘读若龋〔雇或作𪄮、𩿇〔䝪读若所〔疋，或以为大雅字，与夏、叚同〕〕〕。

**攍**{**嬴**}**、膂、賀**[**何**]**、幐，儋也。**今江東呼儋兩頭有物爲幐。音鄧；**齊楚陳宋之閒曰攍；**莊子曰：攍糧而赴之；音盈；**燕之外郊、越之垂甌、吳之外鄙謂之膂；**儋者用膂力，因名云；**南楚或謂之攍；自關而西、隴冀以往謂之賀，**今江東語亦然；**凡以驢馬馲駝載物者謂之負佗，**音大。**亦謂之賀。**

**樹植，立也。燕之外郊朝鮮洌水之閒凡言置立者謂之樹植。**

**過度謂之涉濟。**猶今云濟度。

**福祿謂之祓戩。**廢箭兩音。

**傺**{**祭**}[**察**]**、眙，逗也。南楚謂之傺，**音際；**西秦謂之眙。**西秦，酒泉、敦煌、張掖是也。眙，謂住視也。敕吏反；**逗，其通語也。**逗，卽今住字也；

记：傺者，广雅：「察，至也」。傺之为言刹。

# **卷八**

**虎，陳魏宋楚之閒或謂之李父；江淮南楚之閒謂之李耳，**虎食物值耳卽止，以觸其諱故；**或謂之於䖘；**今江南山夷呼虎爲䖘，音狗竇；於，音烏。**自關東西或謂之伯都。**俗曰伯都事神虎說。

**貔，**狸别名也，未聞語所出。音毗。**陳楚江淮之閒謂之𧳟**{**來**}**，**音來；**北燕朝鮮之閒謂之𧳏**{**否**}**，**今江南呼爲𧳏狸。音丕；**關西謂之狸**{**貍**}**。**此通名耳。

记：玉裁谓，方言说狸之方名，非貔之方名。狸、貔本非一物，而子云采輶軒语致混。𧳟者，钱绎云𧳟、狸同源。𧳏，一作豾，其余未闻。

**貛，**貛，豚也。音歡；**關西謂之貒。**音波湍。

**雞，陳楚宋魏之閒謂之鸊䲬**{**鸊氏**}[**鸊鷉**]**；**僻祇兩音；**桂林之中謂之割雞，或曰𩀨**{**從**}**。**音從；**北燕朝鮮洌水之閒謂伏雞曰抱。**江東呼蓲，央富反；抱，房奧反。**爵子及雞雛皆謂之鷇。**關西曰鷇，音狗竇。鷇，恪遘反。**其卵伏而未孚始化謂之涅。**

**豬，北燕朝鮮之閒謂之豭；**猶云豭斗也；**關東西或謂之彘，或謂之豕；南楚謂之豨。**音奚；**其子或謂之豚，或謂之豯。吳揚之閒謂之豬子。其檻及蓐曰橧**{**竲**}**。**爾雅曰：「所寢，橧。」音繒。

**布穀，**今江東呼爲穫穀。**自關東西梁楚之閒謂之結誥**[**秸𪈓**]**，周魏之閒謂之擊穀，自關而西或謂之布穀。**

**䳚鴠**{**旱鴠**}**，**鳥似雞，五色，冬無毛，赤倮，晝夜鳴。侃旦兩音；**周魏齊宋楚之閒謂之定甲，或謂之獨舂；**好自低仰；**自關而東謂之城旦，**言其辛苦有似于罪謫者；**或謂之倒縣，**好自縣于樹也。**或謂之䳚鴠；自關而西秦隴之内謂之鶡鴠**{**渴鴠**}**。**

记：䳚鴠、鶡鴠似同源。古书又作曷旦、盇旦、侃旦、可旦。

**鳩，自關而東周鄭之郊、韓魏之都謂之𪁜鷎**{**良皋**}**，**郎皋。**其𪁛鳩謂之鸊鷎**{**鸊皋**}**；自關而西秦漢之閒謂之鵴鳩**{**匊鳩**}**，**音菊花；**其大者謂之鳻鳩**[**頒鳩**]**，**鳻音斑；**其小者謂之𪁛鳩**{**役鳩**}**、**今荆鳩也；**或謂之䳫鳩**{**癸鳩**}**、**䳫音葵；**或謂之䳕鳩**{**孚鳩**}**、**䳕音浮。**或謂之鶻鳩；梁宋之閒謂之鷦。**

记：鷦，戴本作䳡，详P286。~~鵖，本作𪁜，音郞亦误，今正。鵖鷎、鸊鷎疑同源。~~○𪁛者，宋本如此，旧本作𪂄，𪁛鳩为小者，犹𣒃矛为小矛见释名。

**䲩鳩**{**尸鳩**}**，**按爾雅卽布穀，非戴勝也，或云鸇，皆失之也；音尸；**燕之東北朝鮮洌水之閒謂之鶝䲹**{**畐丕**}**。**福丕兩音；**自關而東謂之戴鵀**{**戴任**}**。東齊海岱之閒謂之戴南**[**戴任**]**，南猶鵀也；**此亦語楚聲轉也；**或謂之鶭鸅**{**鶭澤**}**；**按爾雅說戴鵀，下鶭鸅自別一鳥名，方言似依此義，又失也；**或謂之戴鳻；或謂之戴勝。**勝所以纏絍；**東齊吳揚之閒謂之鵀**{**任**}**。自關而西謂之服鶝**{**服畐**}**，或謂之𪃃鶝**{**复畐**}[**𪀐鵖**]**。燕之東北朝鮮洌水之閒謂之𪂉。**音域。

记：景纯据误本尔雅，质疑子云，此不喑考据也。黄季刚已驳之。鶝䲹、服鶝、𪃃鶝盖同源，说文作𪀐鵖。戴鵀、戴南、戴勝同源。

**蝙蝠，**邊福兩音；**自關而東謂之服翼，或謂之飛鼠，或謂之老鼠，或謂之㒨鼠；自關而西秦隴之閒謂之蝙蝠；北燕謂之蟙䘃**{**戠墨**}**。**職墨兩音。

**鴈，自關而東謂之鴚䳘；南楚之外謂之䳘，或謂之倉鴚。**今江東通呼爲鴚。音加；

**桑飛，**卽鷦鷯也，又名鷦鸎；**自關而東謂之工爵，或謂之過鸁**{**過𦟀**}**，**音螺；**或謂之女𪀘**{**女匠**}**。**今亦名爲巧婦，江東呼布母；**自關而東謂之鸋鴂**{**寧鴂**}**；**按爾雅云：「鸋鴃，鴟鴞。鴟屬。」非此小雀明矣。**自關而西謂之桑飛，或謂之懱爵。**言懱𢧵也。甯玦兩音；

**𪈳黃**{**麗黃**}[**離黃**]**，自關而東謂之鶬鶊**{**倉庚**}**；**又名商庚；**自關而西謂之𪈳黃，**其色黧黑而黃，因名之。**或謂之黃鳥，或謂之楚雀。**

**野鳧，其小而好沒水中者，南楚之外謂之鷿鷉，**鷿，音指辟；鷉，音他奚反；**大者謂之鶻蹏。**滑蹄兩音。

记：鷿，戴本作「音瓴甓」，此臆改，无版本依据。

**守宮，秦晉西夏謂之守宮，或謂之蠦𧔊**{**盧廛**}**，**盧纏兩音；**或謂之蜥易；**南陽人又呼蝘蜓；蜴，音析；**其在澤中者謂之易蜴{易易}。南楚謂之蛇醫，或謂之蠑螈**{**榮蚖**}**。**榮元兩音；**東齊海岱謂之螔䗔**{**虒侯**}**。**似蜤易大而有鱗，今所在通言蛇醫耳。斯侯兩音；**北燕謂之祝蜒{祝延}。**音延；**桂林之中守宮大者而能鳴謂之蛤解。**似蛇醫而短，身有鱗采，江東人呼爲蛤蚧，音頜頷，汝潁人直名爲蛤，解音懈，誤聲也。

**宛野謂鼠爲𪕪**{**隹**}**。**宛、新野，今皆在南陽。音錐。

**雞雛，徐魯之閒謂之䨂子**{**秋子**}**。**徐，今下邳僮縣東南大徐城是也。䨂，子幽反。

# **卷九**

**戟，楚謂之孑。**取名于鉤孑也；**凡戟而無刃秦晉之閒謂之孑，或謂之鏔**{**戭**}**；**音寅；**吳揚之閒謂之戈。東齊秦晉之閒謂其大者曰鏝胡，其曲者謂之鉤孑鏝胡。**卽今雞鳴，鉤孑戟也。音泥鏝；

**三刃枝，**今戟中有小孑刺者，所謂雄戟也；**南楚宛郢謂之匽戟。**郢，今江陵也，余整反；匽，音偃。**其柄自關而西謂之柲，**音祕；**或謂之殳。**音殊。

记：匽戟者，钱绎引其父钱大昭云，匽戟以雄得名。

**矛，吳揚江淮南楚五湖之閒謂之鍦**{**鉈**}**，**五湖，今吳興大湖也。先儒處之多亦不了，所未能詳者；嘗蛇反。**或謂之鋋，**音蝉；**或謂之鏦。**漢書曰：「鏦殺吳王。」錯工反；**其柄謂之矜。**矜，今字作𥎊，巨巾反。

**箭，自關而東謂之矢，江淮之閒謂之鍭，**音侯；**關西曰箭。**箭者竹名，因以爲號。

**鑽**[**䤸**]**謂之鍴**{**耑**}[**䤸**]**。**音端。

记：今本说文误合鑽、䤸为一文，当正。鑽、鍴同源。

**矜謂之杖。**矛戟𥎊，卽杖也。

**劍削，自河而北燕趙之閒謂之室；自關而東或謂之廓**{**郭**}**，或謂之削；自關而西謂之𩏂**{**鞞**}**。**方婢反。

**盾，自關而東或謂之瞂，**音伐；**或謂之干**[**𢧀**]**；**干者，扞也。**關西謂之盾。**

**車下鉄**{**失**}[**紩**]**，陳宋淮楚之閒謂之畢**[**䩛**]**，大者謂之綦。**鹿車也。音忌。

**車轊，**車軸頭也。于厲反；**齊謂之𨏠**{**龍**}**。**又名𨎬。

**車枸簍，**卽車弓也。音縷；**宋魏陳楚之閒謂之䈐**{**恢**}[**槶**]**，**今呼車子弓爲䈐。音巾幗；**或謂之𥳎籠**{**蛩籠**}[**穹隆**]**。**穹隆兩音；**其上約謂之𥭓**{**灼**}**，**卽軬帶也。音瓜瓝；**或謂之䈿**{**冥**}[**糸**]**。**音覛；**秦晉之閒自關而西謂之枸簍；西隴謂之㮥**{**畚**}[**轒**]**；**卽軬字。薄晩反；**南楚之外謂之篷**{**逢**}**，**今亦通呼篷；**或謂之隆屈。**尾屈。

记：䈐者，另参释名，其义同也。䈿者，系联：𧖅或作蜜〔珌，卑也〔𠂢读若稗〔糸读若覛〕〕〕。篷者，盖由封谊引申而来。

**輪，**車輅也；**韓楚之閒謂之軑，**音大；**或謂之軝。**詩曰：「約軝錯衡。」音祇；**關西謂之𨍈**{**㚇**}[**鏓**]**。**音總。

记：軑者，疑今轮胎字，后案：或言轮胎由英文tyre来。𨍈者，见释名。

**輑謂之軸。**輑，牛忿反。

**轅，楚衞之閒謂之輈。**張由反。

**箱謂之輫**{**篚**}**。**音俳。

**軫謂之枕。**車後橫木。

**車紂，自關而東周洛韓鄭汝潁而東謂之䋺**{**秋**}[**緧**]**，**音秋；**或謂之曲綯**{**曲匋**}[**曲絛**]**，**綯亦䋲名，詩曰：「宵爾索綯。」**或謂之曲綸；**今江東通呼索綸。音倫。**自關而西謂之紂。**

**輨、軑，鍊𨬍**[**輨軑**]**也。關之東西曰輨，**音管；**南楚曰軑，**音大；**趙魏之閒曰鍊𨬍。**鍊音柬，𨬍音度果反。

记：鍊𨬍犹輨軑，系联：𨷻读若闌〔彎，持弓關矢也〔棺，關也〕〕。𤸙读若脅〔岸脅之旁箸欲落𡐦者曰氏〕。

**車釭，齊燕海岱之閒謂之鍋**{**楇**}**，**音戈；**或謂之錕**{**昆**}**；**音衮衣。**自關而西謂之釭，盛膏者乃謂之鍋。**

记：昆之言捆说文捆作稛。鍋之言裹。

**凡箭鏃胡合嬴者，**胡鏑在于喉下，嬴，邊也；**四鐮，**稜也。**或曰鉤腸，三鐮者謂之羊頭，其廣長而薄鐮謂之錍，**普蹄反；**或謂之鈀。**音葩；**箭，其小而長中穿二孔者謂之鉀鑪**{**甲鑪**}**。**今箭錍鑿空兩邊者也。㗐嚧兩音；**其三鐮長六尺者謂之飛䖟，**此謂今射箭也；**禸者謂之平題。**今戲射箭頭題猶羊頭也。**所以藏箭弩謂之箙。**盛弩箭器也。外傳曰：「檿弧箕箙。」**弓謂之鞬，**音犍牛；**或謂之𥀲丸**{**韇丸**}**。**音牛犢。

**矛骹細如鴈脛者謂之鶴厀。**今江東呼爲鈐釘；**有小枝刃者謂之鉤𨥂**{**鉤孑**}**。矛或謂之𨥂{孑}。錟謂之鈹。**今江東呼大矛爲鈹，音彼。錟，音𦕃；**骹謂之銎。**卽矛刃下口。音凶；**鐏謂之釬。**或名爲鐓，音頓。釬，音扞。

**舟，自關而西謂之船；自關而東或謂之舟，或謂之航**{**𣃚**}**。**音行伍；**南楚江湘凡船大者謂之舸，**姑可反；**小舸謂之艖**{**差**}**。**今江東呼艖小底者也。音叉；**艖謂之艒䑿**{**冒宿**}**，**目宿二音；**小艒䑿謂之艇。**𦨴也；**艇長而薄者謂之艜**{**帶**}**，**音衣帶；**短而深者謂之䒀**{**符**}**，**今江東呼艖䒀者。音步；**小而深者謂之㮪**{**巩**}**。**卽長舼也。音卭竹；**東南丹陽會稽之閒謂艖爲欚。**音禮。

记：舸者，上文云杯其大者谓之閜。㮪字不合六书之旨，广雅作舼，较恰。

**泭謂之𥴖**{**椑**}**，**泭音敷；**𥴖謂之筏**{**伐**}[**橃**]**。**音伐；**筏，秦晉之通語也。江淮家居𥴖中謂之薦。**音箭。

**方舟謂之㶇，**揚州人呼渡津舫爲杭，荆州人呼㶇。音橫；**艁舟謂之浮梁。**卽今浮橋。

**楫謂之橈，**如寮反；**或謂之櫂。**今云櫂歌，依此名也；**所以隱櫂謂之𥷃**{**䉃**}**，**摇樐小橛也。江東又名爲胡人。音奬；**所以縣櫂謂之緝，**繫櫂頭索也；**所以刺船謂之㰏**{**篙**}**。**音高；**維之謂之鼎，**繫船爲維；**首謂之閤閭，**今江東呼船頭屋謂之飛間是也；**或謂之艗艏**{**益首**}[**鶃首**]**。**鷁，鳥名也。今江東貴人船前作靑雀，是其像也。音亦；**後曰舳，舳，制水也。**舳，今江東呼柁爲舳。音軸；**儰**{**僞**}**謂之扤**[**𦨉**]**，扤，不安也。**船動摇之貌也。扤，吾㪍反。儰音訛。

记：扤，钱绎校作圪。系联：危，阢也〔宄，佹也〔廏，勼也〔氣或作䊠〕〕〕。

# **卷十**

**媱、愓，遊也。江沅之閒謂戲爲媱，或謂之愓，**音羊；**或謂之嬉{僖}。**香其反。

**曾、訾，何也。湘潭之原荆之南鄙謂何爲曾，**潭，水名，出武陵，音譚，亦音淫；**或謂之訾，**今江東人語亦云訾，爲聲如斯。**若中夏言何爲也。**

**央亡、嚜杘**{**墨杘**}**、𡜶**[**獪**]**，獪也。江湘之閒或謂之無賴，或謂之㺒**[**謬**]**。**㤍𢙘，多智也。恪交反；**凡小兒多詐而獪謂之央亡，或謂之嚜杘，**潛潛狡也；嚜，音目；杘，丑夷反；**或謂之𡜶。**言黠𡜶也；胡𠜜反；**𡜶，娗也。**言恫娗也；**或謂之猾**{**滑**}**。**音滑。**皆通語也。**

**崽**{**子**}**者，子也。湘沅之會，**两水合處也。音獪。**凡言是子者謂之崽，若東齊言子矣。**崽音枲，聲之轉也；聲如宰。

记：崽者，太炎云，由子籀文𢀇隶变而来。

**誺**{**來**}**，不知也。沅澧之閒，**澧水，今在長沙。音禮。**凡相問而不知答曰誺，**江東曰咨，此亦知聲之轉也；音癡眩。**使之而不肯答曰吂**{**亡**}**。**今中國語亦然；音茫。**粃**{**秕**}**，不知也。**今淮楚閒語呼聲如非也。

记：钱绎云，不肯之合音为倗，不知之合音为粃。存参。

**㷄**{**果**}[**火**]**，**呼隗反；**火也。楚轉語也，猶齊言𤈦，**音毁。**火也。**

记：㷄者，系联：旤读若夥〔禍、火，毀也〕。

**嘳、無寫，憐也。**皆南鄙之代語也；**沅澧之原凡言相憐哀謂之嘳，**音蒯；**或謂之無寫，江濱謂之思。**濱，水邊也；**皆相見驩喜有得亡之意也。九疑湘潭之閒謂之人兮。**九疑，山名，今在零陵營道縣。

记：無寫者，与上文「𤡯，驚也」、释诂「寫，憂也」相互发明。

**婩**{**岸**}[**妍**]**、**魚踐反；**嫧、**音策。**鮮**[**鱻**]**，好也。南楚之外通語也。**

**㘓哰**{**闌牢**}**、謰謱，拏也。東齊周晉之鄙曰㘓哰，㘓哰亦通語也；**平原人好㘓哰也；闌牢二音；**南楚曰謰謱，**上音連，下力口反；**或謂之支註**{**支主**}**，**支，之䜴反。註，音注；**或謂之詀謕**{**占謕**}[**支主**]**，轉語也；**上託兼反，下音蹄；**拏，揚州會稽之語也，**言譇拏也。奴加反；**或謂之惹，**言情惹也。汝邪反，一音若；**或謂之䛳**{**㛪**}**。**言誣䛳也。

记：㘓哰、謰謱同源。雄谓「詀謕」为「支註」转语者，系联：頍，傾也〔䯧或作廎〔烓读若冋〔耿从烓省声〔𦒻读若耿〕〕〕〕。

**亄**{**𠄌**}**、𠻮，貪也。**謂慳貪也；**荆汝江湘之郊凡貪而不施謂之亄，**亦中國之通語；音懿；**或謂之𠻮，或謂之悋**{**吝**}**。悋，恨也。**慳者多惜恨也。

记：亄者，曹宪又音阿帙、於既二反，谨按，亄当是从壹𠄌声，壹谓一毛不拔。又如札字，今本从乙声，李家浩谓亦当从𠄌声。窃疑今抠门字由此音变而来。

**遙**[**媱**]**、窕**[**姚**]**，淫**[**婬**]**也。九疑荆郊之鄙謂淫曰遙，**言心遙蕩也；**沅湘之閒謂之窕。**窈窕冶容。

记：上文云「媱，戲也。」

**潛、涵，沈**[**湛**]**也。楚郢以南曰涵，**音含，或古南反；**或曰潛。潛又游也。**潛行水中亦爲游也。

**𡧘**{**𡧯**}**、安，靜也。江湘九疑之郊謂之𡧘。**音寂。

记：𡧘，构形不明。

**拌**{**半**}[**播**]**，棄也。楚凡揮棄物謂之拌，**音伴，又普槃反；**或謂之敲；**今汝潁間語亦然。或云撅也；恪校反。**淮汝之閒謂之投。**江東又呼擫。音黶，又音揞。

记：拌之言播也，上文云「𨤏，離也」，与此谊近。敲弃犹抛弃。

**諑**{**椓**}**，愬也。楚以南謂之諑。**諑、譖亦通語也。

**戲**[**羲**]**、泄，歇也。楚謂之戲泄。**戲，音羲。**奄，息也。楚揚謂之泄。**

**昲**{**弗**}**、**音費。**曬，乾物也。揚楚通語也。**亦皆北方常語耳。或云㬓。

**䕁**{**匪**}**，卒**[**猝**]**也。**謂倉卒也；**江湘之閒凡卒相見謂之䕁，**音斐；**相見或曰突。**他骨反。

**迹迹、㞕㞕，不安也。**皆往來之貌也。**江沅之閒謂之迹迹；秦晉謂之㞕㞕，或謂之塞塞，或謂之省省，不安之語也。**

记：均拟声词，无所谓本字。

**𤄎沭**{**鬩沭**}[**鬩怵**]**、佂伀**{**正伀**}[**䋫㤨**]**，遑遽也。江湘之閒凡窘猝怖遽謂之𤄎沭，**喘𠴲貌也。𤄎，音鬩；**或謂之佂伀。**

**翥，舉也。**謂軒翥也。**楚謂之翥。**

**忸怩**{**衂怩**}[**恧怩**]**，慙歰也。**歰猶苦者；**楚郢江湘之閒謂之忸怩，或謂之㗤咨**{**蹙咨**}**。**子六、莊伊二反。

记：忸，广韵女六切，与恧同音，故太炎云二字同。暂从之。徐铉新附作衂怩。足迫曰蹙，口迫曰㗤。

**垤、封，場也。楚郢以南蟻土謂之封。垤，中齊語也。**

**讁**{**謫**}**，過也。**謂罪過也。**南楚以南凡相非議人謂之讁，**音賾，亦音適，罪罰也；**或謂之衇。衇，又慧也。**今名黠爲鬼衇。音血脈；

记：注鬼衇，又见上文，参释名、说文痬字。今人谓之暴燥狂。

**膊**[**䨣**]**，兄也。荆揚之鄙謂之膊。桂林之中謂之⿰彖孟**{**劙**}{**蠡**}[**剺**]**。**此音義所未詳。

记：钱绎谓兄言茲也。字同䨣，存参。⿰彖孟者，其云此为劙之讹。

**𧮈**{**蹇**}**、極**[**㥛**]**，吃也。楚語也。**亦北方通語也；**或謂之軋**[**乙**]**，**鞅軋，氣不利也。烏八反；**或謂之歰。**語歰難也。今江南又名吃爲𠿚，若葉反。

**啙、矲**{**罷**}[**䇑**]**，短也。江湘之會謂之啙。**昨啓反；**凡物生而不長大亦謂之啙，又曰癠**{**齊**}**。**今俗呼小爲癠。音薺菜；**桂林之中謂短矲。**言矲雉也。**矲，通語也。**蒲楷反；**東陽之閒謂之㾈。**言俯視之，因名。

**鉗、㽹**{**反**}**、憋**{**敝**}**，**憋怤，急性也，妨滅反；**惡也。南楚凡人殘罵謂之鉗，**殘猶惡也。鉗害，又惡也；**又謂之㽹。**㽹恎，惡腹也。妨反反；

**癡**[**譺懝**]**，騃**[**佁**]**也。**吾駭反；**揚越之郊凡人相侮以爲無知謂之眲**{**耳**}**，眲，耳目不相信也。**因字名也；諾革反；**或謂之斫。**斫，頑直之貌，今關西語亦皆然。音斫卻。

记：眲者，当是从目耳，耳亦声。斫者，未闻。

**惃**{**混**}[**溷**]**、𢠜**{**誖**}**、頓愍，惛也。**謂迷惛也；**楚揚謂之惃，**音衮衣；**或謂之𢠜；**音㪍；**江湘之閒謂之頓愍，**頓愍猶頓悶也；**或謂之氐惆。**氐惆，猶懊憹也。丁弟、丁牢二反；**南楚飲毒藥懣謂之氐惆，亦謂之頓愍，猶中齊言眠眩也。愁恚憒憒、毒而不發謂之氐惆。**

记：眠眩者，或作瞑眩，已见上文。毒而不发者，与上文相互发明。

**悅**{**挩**}**、舒，蘓也。**謂蘇息也。**楚通語也。**

**眠娗、**莫典、塗殄二反；**脈蜴**{**脈痬**}**、**蜴，音析；**賜施、**音輕易；**茭媞、**恪校、得懈二反；**譠謾**{**亶謾**}**、**託蘭、莫蘭二反；**㦒忚**{**詈詑**}**，**麗、醯二音；**皆欺謾之語也。楚郢以南東揚之郊通語也。**六者亦中國相輕易蚩弄之言也。

**𩔣**{**旃**}**、頟、顔，顙也。湘江之閒謂之𩔣，**今建平人呼頟爲𩔣。音旃裘；**中夏謂之頟，東齊謂之顙，汝潁淮泗之閒謂之顔。**

**頷**[**顄**]**、頤，頜也。**謂頷車也；**南楚謂之頷，**亦今通語耳。**秦晉謂之頜。頤，其通語也。**

**紛怡，喜也。湘潭之閒曰紛怡，或曰巸巳**[**媐巳**/**饎巳**]**。**嬉怡二音。

**𣵷**{**邯**}**，或也。沅澧之閒凡言或如此者曰𣵷如是。**此亦憨聲之轉耳。音酒酣；

记：戴东原曰𣵷、或一声之转。

**愮**{**䍃**}**、療，治也。江湘郊會謂醫治之曰愮。**俗云厭愮病。音曜；**愮又憂也。**博異義也。**或曰療。**

**芔、莽**[**茻**]**，草**[**艸**]**也。東越揚州之閒曰芔，**凶位反；**南楚曰莽。**音嫫母。

**悈、**音良愅；**鰓**{**思**}**、**音魚鰓；**乾、**音干；**都、耇、**音垢；**革，老也。**皆老者皮色枯瘁之形也；**皆南楚江湘之閒代語也。**凡以異語相易謂之代也。

**㧙**{**柲**}**、抌，**都感反，亦音甚；**椎也。南楚凡相椎搏曰㧙，**音神祕；**或曰㧾**{**忽**}**；**苦骨反；**沅涌𣿆幽之語或曰攩。**𣿆水，今在桂陽，音扶，涌水，今在南郡華容縣也；今江東人亦名推爲攩，音晃。

记：攩音晃，音不瞭。㧾者，疑与拂同源。

**食閻、慫慂**{**慫涌**}**，勸也。南楚凡己不欲喜而㫄人說之、不欲怒而㫄人怒之謂之食閻，**音鹽；**或謂之慫慂。**上子竦反，下音涌。

**欸**[**唉**]**、𧫦**{**殹**}**，然也。南楚凡言然者曰欸，**音醫，或音塵埃；**或曰𧫦。**音鳧鷖。

**緤、末、紀，緒也。南楚皆曰緤，**音薛。**或曰端、或曰紀、或曰末，皆楚轉語也。**

**䁓**{**葼**}**、𣛒**{**𠭥**}[**䚕**]**、闚**[**窺**]**、䀡**{**占**}[**覘**]**、占**[**覘**]**、伺**[**司**]**，視也。凡相竊視南楚謂之闚、或謂之䁓、**音總；**或謂之䀡、**敕纖反；**或謂之占、或謂之𣛒。𣛒，中夏語也。**亦言𥉹也。音麗；**闚，其通語也。自江而北謂之䀡、或謂之覗**{**司**}**。凡相候謂之占，占猶瞻也。**

记：𣛒者，当从𠭥声，犹隸或作𨾀。许君𠭥读若贅、䚕读若池，盖𠭥、䚕二字古音音近，麗、贅皆有附着义，释名：「贅，屬也，橫生一肉，屬著體也」。郭璞音麗，似非。

**郺**{**邕**}**、𨑊**{**濃**}**、晠**{**盛**}**，多也。南楚凡大而多謂之郺，**惡孔反；**或謂之𨑊。**奴動反。**凡人語言過度及妄施行亦謂之𨑊。**

**抯、摣**{**𠭯**}**，取也。南楚之閒凡取物溝泥中謂之抯，**音柤棃；**或謂之摣。**仄加反。

记：抯 摣、抓古今字。释名析之甚详。

**𠆩**{**汎**}**、僄，輕也。楚凡相輕薄謂之相𠆩，**音汎；**或謂之僄。**音飄零。

# **卷十一**

**蛥蚗**{**多蚗**}[**𧉅蚗**]**，**蛥，音折。蚗，于列反，一音玦；**齊謂之螇螰**{**螇鹿**}**；**奚鹿二音；**楚謂之蟪蛄，**莊子曰：「蟪蛅不知春秋也」；**或謂之蛉蛄；**音零；**秦謂之蛥蚗；自關而東謂之虭蟧**{**蛁勞**}[**蛁尞**]**，**江東人呼嘄蟧。貂料二音；**或謂之蝭蟧**{**是勞**}**，**音啼；**或謂之蜓蚞**{**蜓木**}**，**廷木二音；**西楚與秦通名也。**

记：知了。

**蟬，楚謂之蜩，**音調；**宋衞之閒謂之螗蜩**{**唐蜩**}**，**今胡蟬也，似蟬而小，鳴聲淸亮，江南呼螗蛦；**陳鄭之閒謂之蜋蜩，**音良；**秦晉之閒謂之蟬，海岱之閒謂之䗁**{**奇**}**。**齊人呼爲巨䗁。音技；**其大者謂之蟧**{**勞**}**，或謂之蝒馬**{**𧉄馬**}**；**案爾雅：「蝒者，馬蜩。」非別名蝒馬也，此方言誤耳；**其小者謂之麥蚻**{**麥札**}[**麥蠽**]**，**如蟬而小，靑色。今關西呼麥蠽，音癰𤻵之𤻵；**有文者謂之蜻蜻，**卽蚻也，爾雅云耳；**其雌蜻謂之尐，**祖一反；**大而黑者謂之䗃**[**戔**]**，**音棧；**黑而赤者謂之蜺。**音雲霓。**蜩蟧謂之𧓿蜩**{**蟊蜩**}**。**江東呼爲𧓿蠽也。**𧕄**{**應**}**謂之寒蜩，寒蜩，瘖蜩也。**案爾雅以蜺爲寒蜩，月令亦曰「寒蜩鳴」，知寒蜩非瘖者也。此諸蜩名，通出爾雅而多駮雜，未可詳據也。寒蜩，螿也，似小蟬而色靑。𧕄，音應。

记：尐，戴本作𧉍。

**蛄諸謂之杜蛒**{**杜各**}**。**音格；**螻𧍱**{**螻室**}**謂之螻蛄，**螻𧍱，音窒塞；**或謂之蟓蛉**{**象蛉**}**。**象鈴二音。**南楚謂之杜狗，或謂之𧋣螻**{**𠯑螻**}**。**

**蜻蛚，**卽趨織也。精列二音；**楚謂之蟋蟀**{**蟋率**}[**悉𧍓**]**，或謂之蛬**{**共**}**；**梁國呼蛬。音鞏；**南楚之閒謂之蚟孫**{**王孫**}**。**孫，一作𠬆。

**螳螂**{**堂蜋**}**謂之髦，**有斧蟲也。江東呼爲石蜋，又名齕肬；**或謂之虰**{**丁**}**，**案爾雅云：「螳蜋，蛑。」「虰」義自應下屬。方言依此說，失其指也。**或謂之蝆蝆**{**芈芈**}**。**

**姑䗐**{**蛄䗐**}**謂之強蛘**{**強羊**}**。**米中小黑甲蟲也。江東謂之𧉪，音加。建平人呼羊子，羊卽蛘也。

**蟒**{**莽**}[**蜢**]**，**卽蝗也。莫鯁反；**宋魏之閒謂之𧊇**{**𧎢**}**，**音貸；**南楚之外謂之蟅蟒**{**蟅莽**}[**虴蜢**]**，**蟅音近詐，亦呼虴蛨；**或謂之蟒，或謂之螣。**音滕。

**蜻蛉謂之蝍蛉**{**即蛉**}**。**六足四翼蟲也。江東名爲狐黎，淮南人呼䗧𧉅。蛉音靈。䗧，音康。𧉅，音伊。

**舂黍謂之𧐱蝑**{**從蝑**}[**蜙蝑**]**。**又名蚣𧐱，江東呼虴蛨。𧐱音葼，蝑音思沮反。

**蠀𧑙**{**資就**}**謂之蚇蠖**{**尺蠖**}**。**又呼步屈。卽踧二音。蠖，烏郭反。

记：卽踧，钱绎校作卽蹴，音同耳。

**蠭，燕趙之閒謂之蠓螉。**蒙翁二音；**其小者謂之蠮螉**{**翳螉**}**，**小細腰蠭也。蠮螉，音鯁噎；**或謂之蚴蛻**{**幼蛻**}**；**幽悅二音；**其大而蜜謂之壺蠭。**今黑蠭穿竹木作孔亦有蜜者，或呼笛師。

记：壺蠭者，壺从大。

**蠅，東齊謂之羊，**此亦語轉耳。今江東人呼羊聲如蠅，凡此之類，皆不宜別立名也。**陳楚之閒謂之蠅，自關而西秦晉之閒謂之羊。**

记：繩，以帛书老子尋例之，当在侵部，盖汉时已在蒸部，蠅声转为羊。

**蚍蜉，**亦呼蟞蜉。𣬈浮二音。**齊魯之閒謂之蚼蟓**{**蚼象**}**，**駒養二音；**西南梁益之閒謂之玄蚼，**法言云：「玄駒之步」是。**燕謂之蛾蛘。**建平人呼蚳，音侈。蟻養二音。**其場謂之坻，**直尸反；**或謂之垤。**亦名冢也。

**蠀螬**{**資𧖤**}[**𧓉𧕐**]**謂之蟦**{**賁**}**。**音翡翠；**自關而東謂之蝤蠀**{**蝤資**}[**蝤𧓉**]**，**酋餈兩音；**或謂之䖭蠾**{**卷屬**}**，**音書卷；**或謂之蝖𧏚**{**宣㱿**}**；**亦呼當齊，或呼地蠶，或呼蟦蝖。喧斛兩音；**梁益之閒謂之蛒**{**各**}**，或謂之蝎，或謂之蛭蛒**{**蛭各**}**；**蛭，音質；蛒，音格；**秦晉之閒謂之蠹，或謂之天螻。**按爾雅云：「𧏚，天螻。」謂螻蛄耳，而方言以爲蝎，未詳其義也。**四方異語而通者也。**

**蚰蜒**{**由延**}**，**江東又呼蛩。音鞏。由延二音；**自關而東謂之螾𧍢**{**螾衍**}**，**螾，音引；**或謂之入耳，或謂之䗅𧕯**{**長麗**}**；**𧕯，音麗；**趙魏之閒或謂蚨虶**{**蚨于**}**；**扶于二音；**北燕謂之䖡蚭**{**衂怩**}[**恧怩**]**。**䖡，奴六反。蚭，音尼。

记：草鞋虫。

**䵹鼄，**知株二音；**鼄蝥也。**蝥，音無；**自關而西秦晉之閒謂之鼄蝥；**今江東呼蝃蝥。音掇；**自關而東趙魏之郊謂之鼅鼄，或謂之蠾蝓**{**屬蝓**}**。**燭臾二音；**蠾蝓者，侏儒語之轉也。北燕朝鮮洌水之閒謂之蝳蜍**{**毒余**}**。**齊人又呼社公，亦言罔工。音毒餘。

记：罔工，钱绎校作「冈工」，其笺疏又两存之，疑手民误刻，俟考。雄谓蠾蝓犹侏儒者，俟攷。

**蜉䖻**{**蜉流**}[**浮游**]**，**似天牛而小，有甲角，出糞土中，朝生夕死。浮由二音；**秦晉之閒謂之蟝𧐯**{**渠略**}[**螶𧎾**]**。**

记：䖻者，从虫、流省声。蟝𧐯，系联：易「履虎尾虩虩」，今本虩作愬〔㓵或作㗉〕。

**馬蚿**{**馬玄**}[**馬蠲**]**，**音弦；**北燕謂之蛆蟝**{**且渠**}**，**音蝍蛆；**其大者謂之馬蚰**{**馬由**}**。**今關西云。蚰，音逐。

记：馬蚿者，系联：訇读若玄〔赹读若㷀〔诗：衣錦檾衣，今本檾作褧〔𩚬读若恚〔戹，隘也〕〕〕〕。

# **卷十二**

**爰**[**咺**]**、喛**{**爰**}[**咺**]**，**喛，哀而恚也。音段。**哀也。**

记：上文云：爰、喛，恚也。

**儒輸**[**孺輸**]**，愚也。**儒輸猶懦撰也。

**愋**{**爰**}**、諒，知也。**

记：愋者，煖，溫也〔殟，暴无知也〕。其余未闻。

**拊**[**駙**]**、**音府；**撫，疾也。**謂急疾也。

记：撫者，疑溥之借。

**蕜**{**悲**}**、**音翡；**惄，悵也。**謂惋惆也。

**鬱、熙**[**巸**]**，**音怡；**長也。**謂壯大也。

**娋**[**嬃**]**、**音義未詳。**孟，**外傳曰：「孟啖我。」是也。今江東山越閒呼姊聲如市，此因字誤遂俗也。**姊也。**

记：娋者，譙或作誚〔𩏷读若酋〔莠读若酉〔須，秀也〕〕〕。姊孟，今林州习用。

**築娌**{**築里**}[**妯里**/**妯𠩺**]**，**今關西兄弟婦相呼爲築娌。築，度六反，廣雅作「妯」。**匹也。娌，耦也。**

记：见上文「釐孶」条。築娌，今通作妯娌。

**䃷**{**嬴**}**、**音盈；**裔**[**習**]**，習也。**謂玩習也。

记：䃷者，未闻。裔、習同源。裔或作𧘊〔肌，垍也〕。

**躔、**度展反；**逡，**音逡巡。**循也。躔、歴，行也。日運爲躔，**躔猶踐也；**月運爲逡。**運猶行也。

**逭、逳**{**育**}**，轉也。逭、**音換，亦管；**逳，**陽六反；**步也。**轉相訓耳。

记：逭、滚说文作混古今字。逳者，疑摇之借。

**㷭，**今云烽火是也。**虞，望也。**

记：姜子牙，一名望，故太炎云，牙犹虞也。

**揄**{**俞**}[**輸**]**，撱**{**隋**}**，脫**[**挩**]**也。**

记：揄、輸盖同源。

**解、輸，梲**[**挩**]**也。**梲猶脫耳。

**賦、與，操也。**謂操持也。

记：说文：「𠔯，赋事也。」

**𣿍**{**漉**}**、**音鹿；**歇，**音泄气；**涸也。**謂渴也。音鶴。

**潎、**妨計反；**澂，**音澄。**淸也。**

**逯、**音鹿，亦録；**遡，**音素。**行也。**

**墾、牧，司也。墾，力也。**耕墾用力。**牧，飤也。**謂放飤牛馬也。**監、牧、督，察也。**

**𡚊**{**雚**}[**幻**]**，始也。𡚊，化也。**別異訓也。𡚊音歡；

记：幻化。说文：「惟初大極，道立於一。造分天地，化成萬物。」此之谓也。

**鋪、脾**[**罷**]**，止也。**義有不同，故異訓之。鋪，妨孤反。

记：鋪、脾、罢古今字，广韵罢有三读，均由脾来。集韵马韵由鋪来，此今义也。

**攘、掩，止也。**

记：说文：「槍，歫也，一曰槍攘也。」

**幕，覆也。**

**侗、**他動反；**胴**{**同**}**，**音挺挏；**狀也。**謂形狀也。

记：闻所未闻。

**尐、杪，小也。**樹細枝爲杪也。

**㞕、往，勞也。**㞕㞕、往來，皆劬勞也。

**㞕**[**泆**]**、𢛛**{**往**}[**誑**]**，**音王相；**獪也。**巿獪。

**皦、**音皎；**烓**[**炯**]**，**口類反。**明也。**

**湊、將，威也。**

**嬀**[**僞**]**、**居僞反；**娗，**音挻；**僈**{**謾**}**也。**爛僈，健狡也。

**𠐛、虔**[**丯**]**，謾也。**謂惠黠也，莫錢反。

**𠐛**[**𧾎**]**、佻**[**跳**]**，**音糶。**疾也。**謂輕疾也。

**鞅**[**怏**]**、侼**{**孛**}[**艴**]**，**音勃；**强也。**謂强戾也。**鞅**[**怏**]**、**鞅猶怏也。**侼**{**孛**}[**艴**]**，懟也。**亦爲怨懟。

**追、末，隨也。**

**僉、怚，劇**[**勮**]**也。**謂勤劇。音驕怚。**僉，夥也。**僉者同，故爲多。音禍。

记：上文云凡人語而過謂之僉。

**夸、烝，婬也。**上婬爲烝。

记：𦛆，騃也。

**𣬈**[**𤼤**]**、顮**{**賓**}[**𤼤**]**，**音頻；**懣也。**謂憤懣也。

记：𣬈者，上文云「䑄，盛也。」

**煢**[**瀅**]**、激，淸也。**

**紓、**音舒；**退，緩也。**謂寛緩也。

**淸**[**䋫**]**、躡**[**㛼**]**，急也。**

**抒、**音抒井；**瘛**[**𤸪**]**、**胡計反。**豸，解也。**

记：抒井者，卢文弨依宋本改作柕渫。今不从。说文：「𩌑，一曰抒井𩌑。」

**蕆、**音展；**逞，解也。**蕆訓勑，復言解，錯用其義。

记：蕆构型不明，黄季刚谓从茂貝。

**柢、**音觸牴；**柲，刺也。**皆矛戟之𥎊，所以刺物者也。

记：上文云「㧙，推也。」

**倩、荼**[**賖**]**，**荼猶徒也。**借也。**

**憵朴**{**辟朴**}**，**劈歴、打撲二音。**猝也。**謂急速也。

**麋**[**眉**]**、**麋猶眉也。**黎**[**棃**]**，老也。**

**萃**[**卒**]**、離，時**[**待**]**也。**

**漢**[**熯**]**、䓇**{**赫**}**，怒也。䓇，發也。**

记：䓇、嚇古今字。

**𧪮、**呼瓜反。**吁，**音于；**然**[**嘫**]**也。**皆應聲也。

**猜、忦，恨也。**

**艮、磑**[**艮**]**，**五碓反；**堅也。**艮、磑皆名石物也。

记：艮、磑同源。

**𤇇、**𤇇，光也。音淫；**䀶**[**朗**]**，明也。**

记：㶣，钱绎校作𨯀。

**怤愉，**怤愉猶呴愉也。音敷。**悅**{**說**}**也。**

**卽、圍，就也。卽，半也。**卽，一作助。

记：因从囗，训就也。半者，将食而未食，谓之就。

**惙、㤕**{**出**}[**惙**]**，中**[**忡**]**也。**中宜爲忡；忡，惱[㛴]怖意也。

**薵**{**燾**}**、蒙**[**冡**]**，覆也。薵，戴也。**此義之反覆兩通者。字或作燾，音俱波濤也。

**堪、輂，**輂、輿，亦載物者也。音釘鋦；**載也。**

**搖**[**邎**]**、祖**[**𧇿**]**，上也。祖，搖也。祖，轉也。**互相釋也，動搖則轉矣。

**括、**易曰「括囊无咎」。音适；**關，閉也。**

**衝{𧘂}、俶，動也。**

**羞、厲，熟也。**熟食爲羞。

**厲，今也。**

记：今，钱绎疑合、矜之讹。上文「厲，为也」，释诂：「厲，作也」，故郝兰皋尔雅义疏亦云：「今与矜同，矜庄严厉之意。」

**僃**[**𤰈**]**、該，咸也。**咸猶皆也。

**噬，食也。噬，憂也。**

**𢜽**{**癸**}[**悸**]**，悸也。**謂悚悸也。

记：释名：「季，癸也。」今广东话季读如癸。

**虜、鈔，强也。**皆强取物也。**鹵**[**虜**]**，奪也。**

**鑈**{**籋**}**，正也。**謂堅正也。鑈，奴俠反。

记：未闻。

**蒔、殖**[**植**]**，立也。蒔，更也。**謂更種也。蒔音侍。

**鬌、**毛物漸落去之名。除爲反。**尾、梢**[**稍**]**，盡也。尾，梢也。**

**𣨶**{**喙**}[**喟**]**、**今江東呼極爲𣨶，音喙。外傳曰：「余病𣨶矣」。**𠌋**{**𢜭**}**，𠉮**{**倦**}**也。**

**鼃、**音蛙。**律[䢦]，始也。**

记：鼃者，未闻。律者，广雅作䔞：「始也、出也」。释名：「律，率也，所以率氣令生也」。律之为言䢦也、肁也。

**蓐、臧**[**壯**]**，厚也。**

**遵、遃**{**彥**}**，**遃遃，行貌也。魚晩反。**行也。**

记：遃者，未闻。

**䭨{巂}[䬽]、**音攜；**餟，**音祭醊；**餽也。**音愧。

**餼、**香既反；**䭘{景}**[**嬰**]**，**音映。**飽也。**

记：今林州谓饱腹致噎曰䭘，䭘之为言嬰也。

**惵**{**枼**}**、**度協反；**耈**[**𠣿**]**，**音垢；**嬴**[**贏**]**也。**音盈。

**趙**[**小**]**、肖**[**小**]**，小也。**

**蚩、愮**{**䍃**}**，**音遙；**悖也。**謂悖惑也。

**吹**[**推**]**、扇，助也。**吹噓、扇拂，相佐助也。

**焜、𣋓，晠**{**盛**}**也。**韡𣋓、焜燿，晠貌也。

**苦、翕，熾也。**

**蘊**{**薀**}**，崇也。蘊**{**薀**}**、𠾂，積也。**嗇者貪，故爲積。**嗇**[**轖**]**、𢏏**{**镾**}**，合也。**

记：左传：「芟夷蘊崇之。」

**翬、**翬翬，飛貌也。音揮；**䎗**{**喬**}**，飛也。**

**憤、自**[**詯**]**，盈也。**

记：自者，卢本依宋本作目，今不从。

**譟、**音喚譟；**諻**{**瑝**}**，**音從橫。**音也。**

**攎**[**壚**]**、**音盧；**遫{敕}，**音敕。**張也。**

记：攎之为言壚也、舒也，释名：「土黑曰盧，盧然解散也」，广雅：「攄，张也」。遬者，未闻。

**岑、夤[演]，大也。岑，高也。**岑崟，峻貌也。

记：夤者，释名：「演，延也，言蔓延而廣也」。

**效**[**交**]**、昈，**昈𥄅，文采貌也。音戸；**文也。**

**鈵**{**丙**}**、**音柄；**董**{**重**}**，錮也。**謂堅固也。

**扝、搷**{**眞**}**，**音塡；**揚也。**謂播揚也。

**水中可居爲洲，三輔謂之淤，**上林賦曰：「行乎洲淤之浦也。」淤音血淤；**蜀漢謂之㵨**{**辟**}**。**音手臂。

**殹**[**翳**]**，**音醫；**幕也。**謂蒙幕也。

**刳，**音古；**狄**[**𩮜**]**也。**宜音剔。

**度高爲揣。**常絹反。

**半步爲跬**{**䞨**}**。**羌箠反。

**半盲爲睺**{**侯**}**。**呼鉤反，一音猴。

**未陞天龍，謂之蟠龍。**

**裔，夷狄之總名。**邊地爲裔，亦四夷通以爲號也。

**考，引也。**

记：不解。

**弻，高也。**

**上，重也。**

记：疑当作「弻，高也。弻，重也。」此杨君广异语也，故许君弻但训重。重之为言歱也，积歱而高。上文「蘊，崇也」，许君崇训高亦是一例。

**箇，**古餓反；**枚也。**謂枚數也。

**一，蜀**[**獨**]**也。南楚謂之蜀。**蜀猶獨耳。

记：今福州语也，读如索。钱绎校作「蜀，一也。南楚謂之獨。」今不从。

# **卷十三**

**裔、歴，相也。裔、旅，末也。**

记：始末相接。旅者，未闻。

**𣬈**[**秕**]**、緣，廢也。**

记：緣者，不解。

**純、毣**{**毛**}[**𢤧**]**，**毣毣，小好貌也。音沐；**好也。**

**藐**[**𨘷**]**、**藐藐，曠遠貌。音邈；**素，廣也。藐，漸也。**

记：素者，无解。

**𨈅**{**爚**}[**躍**]**、**音踊躍，一作䠯。**抍，**音拯拔，一作椒；**拔也。出㲻爲抍，出火爲𨈅也。**

**炖**{**屯**}[**焞**]**、**託孫反；**焃**{**赤**}**、**音鬩；**煓**{**耑**}[**𦎫**]**、**音波湍；**赫也。**皆火盛熾之貌。

记：炖、煓同源。

**憤、竅，**音孔竅；**阨也。**謂迫阨；烏革反。

记：竅者，未闻。

**杪、眇，小也。**

**讟、**音沓。**咎，謗也。**謗言噂讟也；

**蕆、敕、**蕆亦訓敕。**戒，僃也。**

**摵**[**𣥹**]**、**音縮；**㨖，**音致。**到也。**

记：王念孙云，摵之为言造也。㨖、到同源，详说文新证。

**𪒠、腆**[**詄**]**，忘也。**

记：𪒠者，旧本作聲，今从戴本。

**黮、**度感反；**䵨**{**尨**}**，**莫江反；**私也。**皆冥闇，故爲陰私也。

**龕、**音堪；**喊**{**咸**}**、**音減；**㖪**{**㰲**}**、**荒麥反，亦音郁；**唏，**虛几反。**聲也。**

记：龕、喊同源，其本字未能攷出。或曰由呵来，未知审否。

**筡、**音涂；**箄**[**𠕩**]**，**方婢反；**析也。析竹謂之筡。**今江東呼篾竹裹爲筡，亦名爲笢也。

**𠐽**{**歸**}**、**音逵；**宵**{**哨**}[**嗾**]**，**音蕭。**使也。**

记：上文云使犬曰哨。

**蠢，作也。**謂動作也。

**忽**[**欻**]**、達，芒也。**謂草杪芒䠶出；

记：说文：「辰从乙𠤎。象芒達。」

**芒**[**亡**]**、濟**[**擠**]**，滅也。**外傳曰：「二帝用師以相濟也」。

**𠠎**{**廣**}[**靃**]**、**音廓；**劙**{**𧰲**}[**離**]**，**音儷。**解也。**

记：𠠎音廓，犹彉读若郭。魚陽对转。

**魏，能也。**

记：未闻。

**㑜**{**折**}**，刻也。**

**聳**[**慫**]**，悚**{**竦**}**也。**謂警聳也。聳，山頂反。

**跌，蹷也。**偃地也，江東言跢。丁賀反。

**蘪，蕪也。**謂草穢蕪也。音務。

**漫、淹，敗也。溼敝爲漫，水敝爲淹。**皆謂水潦漫澇壞物也。

**釐、**音狸；**挴**{**每**}**，**亡改反。**貪也。**

记：釐者，未闻。挴者，说文：「每，艸盛上出也」，盖其引申意。详参段注。念孙以为貪挴犹貪墨。

**㩩**{**潁**}**、**恪潁反；**挻，**音延。**竟也。**

记：闻所未闻。

**譴喘，轉也。**譴喘，猶宛轉也。

**困**[**逭**]**、胎**[**佚**]**、㒓**{**達**}[**佚**]**，**音鞭撻。**逃也。**皆謂逃叛也。

**隋、毻**{**隋**}**，**謂解毻也。他臥反。**易也。**

**姚娧，好也。**謂妦娧也。姚音遙。

**憚、怛，惡也。**心怛懷，亦惡難也。

**吳，大也。**

**灼**[**悼**]**，驚也。**猶云恐灼也。

记：恐灼，旧本作，钱绎疑𤓝之讹。

**賦，動也。**賦斂，所以擾動民也。

**𤸁**{**喙**}[**喟**]**，極也。**江東呼極爲𤸁，倦聲之轉也。𤸁，巨畏反。

记：上文云「𣨶，𠉮也。」说文：「慸，高也。一曰極也。一曰困劣也。」

**煎，盡也。**

记：煎熬殆尽之意。说文：「戩，滅也。」

**爽，過也。**謂過差也。

**蟬**[**慘**]**，毒也。**

**傪**[**慘**]**，㥢**{**𡞜**}**也。㥢，惡也。**慘悴，惡事也。㥢音酋。

**還**[**環**]**，積也。**

**宛，蓄也。**謂宛樂也。宛音婉。

**類，法也。**

**𦑚、素，本也。**今以鳥羽本爲𦑚。𦑚音矦。

记：说文：「樸，木素也。」

**懼，病也；懼，驚也。**

**葯**{**約**}**，**葯猶纏也。音決的。**薄**[**縛**]**也。**謂纏裹物也。

记：释名：「縛，薄也，使相薄著也。」

**𣎓**{**旋**}[**跧**]**，短也。**便旋，庳[䇑]小貌也。

**掊，深也。**掊尅深能。

**涅，㲻也。**

**撈**{**勞**}**，取也。**謂鉤撈也。撈音料。

**摸**{**莫**}[**撫**]**，撫也。**謂撫順也。摸音莫。

记：摸、撫同源。

**由，式也。**

**猷，詐也。**猷者，言故爲詐。

**䒰**{**枉**}**，隨也。**

记：枉曲相随。

**揣，試也。**揣度試之。

**䫴**{**禁**}**，怒也。**䫴䫴，恚貌也。䫴，巨廩反。

**埝**{**念**}[**墊**]**，下也。**謂陷下也。音坫肆。

记：上文又云「㘿、墊，下也。」㘿、埝、墊同源。

**讚**{**贊**}[**選**]**，解也。**讚訟，所以解釋理物也。

记：释名：「讚，録也，省録之也」。

**賴，取也。**

记：庄子：「苟可得已，则必不赖。」

**扲**{**鈐**}**，業也。**謂基業也。音鉗。

记：扲，玉篇训记，则同钤。今亦通用。

**帶**[**遰**]**，行也。**隨人行也。

记：带路。

**漮，空也。**漮䆡，空貌。漮，或作㱂虛字也。

**湛，安也。**湛然，安貌。

**㗔**{**虔**}[**衎**]**，樂也。**㗔㗔，歡貌。㗔音諐。

记：景纯盖谓侃侃。

**倇**{**宛**}**，歡也。**歡樂也。倇音婉。

**衎**[**刊**]**，定也。**衎然，安定貌也。衎音看。

**䑄**{**鼻**}**，𦞜**{**息**}**也。**謂息肉也。䑄，魚自反。

记：疑景纯错解。释名：「鼻，嘒也，岀氣嘒嘒也。」

**讟，痛也。**謗誣怨痛也。亦音讀。

**鼻，始也，嘼之初生謂之鼻，人之初生謂之首。梁益之閒謂鼻爲初，或謂之祖；祖，居也。**鼻、祖皆始之别名也，轉復訓以爲居，所謂代語者也。

**充，養也。**

记：此所以许君必谓「充从育省声」者也。

**翳，掩也。**謂掩覆也。

**臺，支也。**

**純，文也。**

记：不解。

**祐，亂也。**亂宜訓治。

**恌**{**兆**}[**䍃**]**，理也。**謂情理也。桃音遙。

记：上文云「愮，治也。」恌、愮同源。

**蘊**{**薀**}**，晠**{**盛**}**也。**蘊藹，茂貌。

**搪**{**唐**}**，張也。**謂彀張也。搪音堂。

记：彀，旧本作穀。释名：「今兖州人謂唐曰掌。」据毕沅本改。

**惲，謀也。**謂議也。惲，嘔憤反。

记：未闻。

**陶**[**匋**]**，養也。**

**㯲**{**禁**}**，格**[**𠲱**]**也。**今之竹木格是也。音禁惡。

**𣬈、曉，明也。**

**扱，擭**[**獲**]**也。**扱猶汲也。

**挾，護也。**扶挾將護。

**淬**[**濢**]**，寒也。**淬猶净也。作憒反。

**漺**{**爽**}**，凈**{**爭**}[**凊**]**也。**皆冷貌也。初兩、禁耕二反。

**漉，極也。**滲漉，極盡也。

**枚，凡也。**

**易，始也。**易代更始也。

**逭，周也。**謂周轉也。

**䵱**{**喜**}[**奭**]**，色也。**䵱然，赤黑貌也；音奭。

**恬，靜也。**恬淡，安靜。

**禔，福也。**謂福祚也。禔音衹。**禔，喜也。**有福卽喜。

**攋**{**嬾**}**、**洛旱反；**隓，**許規反。**壞也。**

**息，歸也。**

**抑，安也。**

**潛，亡也。**

**曉，過也。曉，嬴**[**贏**]**也。**

**𠭴**{**䆯**}**，短也。**蹶𠭴，短小貌；音疣贅。

**隑**{**豈**}**，陭也。**江南人呼梯爲隑，所以隑物而登者也；隑，音剴切也。

记：念孙以为子云厕陭于短、長之间，当与广雅「隑，长也」同训，然则景纯注非矣。○说文：「豈，一曰欲登也」，疑景纯说阶字，隑、阶是否同源，不敢妄断。

**迒，長也。**謂長短也。迒，胡郎反。**迒，迹也。**爾雅以爲兔迹。

记：迒训长，未闻。

**賦，臧也。**

**蘊**{**薀**}**，饒也。**蘊音温。

**芬，和也。**芬香和調。

**擣**[**㠀**]**，依也。**謂可依倚之也；**依祿也。**祿位可依憑也。

记：「依祿也」似三字为句。

**𦛙**{**盛**}**，腯也。**腯腯，肥充也；腯音腞，亦突。

**盬、**音古；**雜**[**疌**]**，猝也。**皆倉卒也。

**𨈅**{**蘥**}[**躍**]**，行也。**言跳𨈅也。音藥。

**盬，且也。**盬猶𧇡也。

**抽**[**籒**]**，讀也。**

**媵**{**𠈪**}**，託也。**

**適，啎也。**相觸迕也。

记：相逢迎適也。会晤。

**埤，予也。**予猶與也。埤音畀。

**彌**{**镾**}**，縫也。**

**譯，傳也。譯，見也。**傳宣語，卽相見。

**梗，略也。**梗槪，大略也。

**臆**[**𢡃**]**，滿也。**愊臆，氣滿之也。

**䧞**{**罵**}**，益也。**謂增益也。䧞音罵。

记：疑加、罵同源，魚歌通轉。成国：「罵，迫也，以惡言被迫人也。」失之。

**空**[**控**]**，待也。**來則實也。

记：今人犹云控水。

**珇**[**袓**]**，好也。珇，美也。**美好等互見義耳。珇音祖。

**嫗**[**煦**]**，色也。**嫗煦[姁]，好色貌。

记：嫗煦，一字之分化。區本读如句。

**閻，開也。**謂開門也。

**摩，滅也。**或作攠滅字，音麋。

**菲，薄也。**謂微薄也。菲音翡。

**腆，厚也。**

**媟，狎也。**相親狎也。

**芋，大也。**芋猶訏耳。芋，香于反；

**煬、**今江東呼火熾猛爲煬。音恙；**翕，炙也。煬、烈，暴也。**

记：上文云「翕，熾也。」

**馺**[**𢕬**]**，馬馳也。**馺馺，疾貌也。馺，索荅反。

**選**[**宣**]**、延，徧也。**

**澌，索也。**盡也。

记：小尔雅：「索，空也。」

**晞，燥也。**

**梗**[**亢**]**，覺也。**謂直也。

记：大雅：「有觉德行。」传：「觉，直也。」按，直为动词，谓使直之，犹较对、矫正。

**萃，集也。**

**睨、**音俾倪。**𥋭**{**澤**}**，**音亦。**明也。**

记：𥋭，钱绎校作曎。

**暟**{**闓**}**、臨，照也。暟，美也。**暟暟，美德也；暟，呼凱反。

**箄、簍、籅**{**與**}**、䈱**{**舀**}**，𥴧也。**古筥字；**江沔之閒謂之籅，**音餘；**趙代之間謂之䈱，**音弓弢；**淇衞之閒謂之牛筐。**淇，水名也；**𥴧，其通語也。𥴧小者，南楚謂之簍，**音縷；**自關而西秦晉之閒謂之箄。**今江南亦名籠爲箄。方氏反。

**籠，南楚江沔之閒謂之篣**{**旁**}**，**今零陵人呼籠爲篣。音彭。**或謂之笯。**亦呼籃。那墓反。

**𥰠，**盛餅筥也；**南楚謂之筲**{**䈰**}**，**今建平人呼筲。音鞭鞘；**趙魏之郊謂之𥬔𥰠**{**𥬔旅**}[**𥬔盧**]**。**今通語也。

**錐謂之鍣**{**苕**}**。**廣雅作鉊字。

记：稚讓作鉊，与鍣谊别，玉裁已驳之。

**無**[**緣之**]**升**[**斗**]**謂之刁斗**{**刀斗**}[**鐎斗**]**。**謂小鈴也。音貂。見漢書。

记：依史记索隐引苏林语，此处似当作「無緣之斗謂之刁斗。」升、斗互讹。

**匕謂之匙。**匙音祇。

**盂謂之㯸**{**盡**}**。**子殄反；**河濟之閒謂之䀂𥂫**{**安殘**}**。椀**{**盌**}**謂之䀉**{**喬**}**，盂謂之銚銳，**銚，音謠；**椀謂之梋㭈**{**肙夬**}**。**椀亦盂屬，江東名盂爲凱，亦曰甌也。蠲決兩音。

**餌謂之糕**{**餻**}**，或謂之餈，或謂之𩚹**{**令**}**，**音鈴；**或謂之餣**{**奄**}**，**央怯反；**或謂之䬧**{**元**}**。**音元。

**餅謂之飥**{**飩**}[**屯**]**，**音託；**或謂之餦餛**{**長昆**}**。**餦餛，長渾兩音。

记：飥者，钱绎谓飩之讹。

**𩛿**{**餳**}**謂之餦餭**{**張皇**}**。**卽乾飴也；**飴謂之䬵**{**亥**}**。**音該；**𩜌**{**𧯡**}**謂之䭉**{**隓**}**。**以豆屑雜𩛿也。音髓；**𩛿謂之餹**{**鎕**}**。**江東皆言餹。音唐。**凡飴謂之𩛿，自關而東陳楚宋衞之閒通語也。**

记：餹者，释名：「餌，兖、豫曰餹䬾，就形名之也。」

**𪍠、䴭、䴳、麰、䴽**{**卑**}**、䵆**{**𨢊**}**、**有衣麴。音蒙。**䴹**{**果**}**，**小麥麴爲䴹，卽䴷也；音𩸄。**麴**{**𥶶**}**也。自關而西秦豳之閒曰𪍠，**豳卽邠，音斌；𪍠音哭；**晉之舊都曰䴭，**今江東人呼麴爲䴭。䴭音才；**齊右河濟曰䴳，**于八反；**或曰麰，**大麥麴。音牟。**北鄙曰䴽。**細餅麴。音脾。**麴，其通語也。**

**屋梠謂之欞**{**櫺**}**。**雀梠卽屋檐也，亦呼爲連綿。音鈴。

**𤭐**{**每**}[**甍**]**謂之㽌**{**霤**}**。**卽屋檼也，今字作甍。音萌；㽌音霤。

记：𤭐、甍，之蒸对转。

**冢，秦晉之閒謂之墳，**取名於大防也；**或謂之培，**音部；**或謂之堬**{**俞**}**，**音臾；**或謂之埰**{**采**}[**宰**]**，**古者卿大夫有采地，死葬之，因名也；**或謂之埌**{**良**}**，**音波浪；**或謂之壠。**有界埓似耕壠，以名之；**自關而東謂之丘，小者謂之塿，**培塿，亦堆高之貌。洛口反；**大者謂之丘，**又呼冢爲墳也；**凡葬而無墳謂之墓，**言不封也，墓猶慕也；**所以墓謂之墲**{**無**}[**摹**]**。**墲謂規度墓地也，漢書曰：「初陵之墲」是也。

记：培、塿，说文：「附婁，小土山也。」俞者，培堬犹培塿。